AHDONI: 1/10/2018 - 1/11/2018\nΑναρτήθηκε από ΔΗΜΗΤΡΙΟΣ στις 10/31/2018 04:37:00 μ.μ. 0 σχόλια\nΑναρτήθηκε από ΔΗΜΗΤΡΙΟΣ στις 10/31/2018 04:36:00 μ.μ. 0 σχόλια\nΑναρτήθηκε από ΔΗΜΗΤΡΙΟΣ στις 10/31/2018 04:34:00 μ.μ. 1 σχόλια\nΑναρτήθηκε από ΔΗΜΗΤΡΙΟΣ στις 10/25/2018 09:43:00 μ.μ. 0 σχόλια\nΜήπως σταμάτησε ο Άγιος μετά απο αυτήν της διαφωνία λόγω αγάπης, να είναι Άγιος, να μυροβλίζει και να θαυματουργεί, δηλαδή να ενεργεί ο Θεός μέσα απο αυτόν; Ασφαλώς και οχι.\nΑναρτήθηκε από ΔΗΜΗΤΡΙΟΣ στις 10/25/2018 08:56:00 μ.μ. 0 σχόλια\nΑναρτήθηκε από ΔΗΜΗΤΡΙΟΣ στις 10/25/2018 03:00:00 π.μ. 0 σχόλια\nΑναρτήθηκε από ΔΗΜΗΤΡΙΟΣ στις 10/24/2018 04:23:00 μ.μ. 0 σχόλια\nΟ Αββάς δε Αρσένιος διηγείτο κάποτε το εξής: Ενώ εκάθητο ένας γέρων ασκητής στο κελλί του, άκουσε μία φωνή η οποία του έλεγε: Έλα να σου δείξω τα έργα των ανθρώπων. Εσηκώθη και εβγήκε έξω και τον οδήγησε σε κάποιον τόπον και εκεί του έδειξε έναν Αιθίοπα, ο οποίος έκοβε ξύλα και με αυτά έκανε ένα μεγάλο φορτίο. Προσπάθησε κατόπιν να σηκώσει το φορτίο και δεν μπορούσε· και αντί να αφαίρεσει απ' αυτό ξύλα για να γίνει ελαφρότερο, έκοβε και επρόσθετε και άλλα. Αυτό δε το έκανε για πολλήν ώρα. Αφού δε επροχώρησε λίγο του έδειξε άλλον άνθρωπο, ο οποίος εστέκετο πάνω από έναν λάκκο με νερό, έβγαζε απ' αυτόν το νερό και το μετέφερε μέσα σε μια δεξαμενή η οποία είχε οπήν· διά της οπής δε αυτής το νερό επανήρχετο στον ίδιο λάκκο μέσα· και πάλι του λέγει: Έλα να σου δείξω και άλλο έργο των ανθρώπων. Και βλέπει τότε ένα Ναόν και δύο άνδρας έφιππους, οι οποίοι κρατούσαν στο χέρι τους από ένα ξύλο πλαγίως, ο ένας απέναντι του άλλου· ήθελαν δε να μπουν μέσα στο Ναό διά της πύλης και δεν μπορούσαν, διότι κρατούσαν το ξύλο πλαγίως.\nΔεν εταπείνωσεν δε κανείς από τους δύο τον εαυτόν του, ώστε να πάει πίσω από τον άλλον και να βάλει το ξύλο σε ευθεία γραμμή για να μπόρεση έτσι να περάσει. Έτσι έμειναν και οι δύο έξω της πύλης.\nΑυτοί του λέγει, είναι εκείνοι οι οποίοι εζύγιζαν το κάθε τι και το μετρούσαν με ακρίβεια και υπερηφάνεια και το ανταπέδιδαν και ποτέ δεν έσκυψαν για να ταπεινωθούν και να διορθώσουν τον εαυτόν τους και να πορευθούν εις την ταπεινήν οδόν του Χριστού. Δι' αυτό και μένουν έξω από την Βασιλεία του Θεού. Ο δε άνθρωπος, που έκοπτε τα ξύλα είναι άνθρωπος με πολλές αμαρτίες. Και αντί ταπεινά να τις ομολογήσει και να μετανοήσει, άλλες ανομίες προσθέτει πάνω σ' αυτές τις αμαρτίες του. Εκείνος που αντλούσε το νερό, ήτο άνθρωπος που έκανε μεν καλά έργα, αλλά του έλειπε η ταπείνωσις, η οποία αν υπήρχε θα ‘χε αφαιρέσει από μέσα του κάθε ίχνος πικρίας, γι' αυτό έχασε και τα καλά του έργα. Είναι άξιον, λοιπόν, να προσέχει ο άνθρωπος εις ό,τι κάνει, ώστε να μη κοπιάσει μάταια και άδικα.\nΑββάς Ιωάννης της Κλίμακος\nΑναρτήθηκε από ΔΗΜΗΤΡΙΟΣ στις 10/22/2018 09:39:00 μ.μ. 0 σχόλια\nΕάν θυμηθεί κανείς ποτέ αυτόν που τον ελύπησε ή τον προσέβαλε ή τον αδίκησε ή του έκανε ένα οποιοδήποτε άλλο κακό, οφείλει να τον θυμηθεί και να τον θεωρήσει ως ιατρόν της ψυχής του και εκ βάθους ψυχής να προσεύχεται γι' αυτόν.\nΕάν δε κάνει σκέψεις εναντίον του, πρέπει να γνωρίζει ότι κάνει κακό εναντίον της ιδίας της ψυχής του, όπως οι δαίμονες.\nΕκείνος ακριβώς ο άνθρωπος θα σωθεί, όποιος δεν αποστρέφεται τα φάρμακα και αυτά είναι αι οδύναι και αι λύπαι αι επερχόμενοι διά διαφόρων αφορμών. Ο αποστρεφόμενος αυτά δεν γνωρίζει τι εργάζεται εις την ζωήν αυτήν, ουδέ τι θα παραλάβει μαζί του απερχόμενος.\nἈγιος Μάξιμος ο Ομολογητής\nΑναρτήθηκε από ΔΗΜΗΤΡΙΟΣ στις 10/20/2018 10:45:00 μ.μ. 0 σχόλια\nΑναρτήθηκε από ΔΗΜΗΤΡΙΟΣ στις 10/14/2018 11:52:00 μ.μ. 2 σχόλια


Ένα παιδί πρέπει να μη φοβάται να πει την αλήθεια στους γονείς του - The Mamagers.gr\nΈνα παιδί πρέπει να μη φοβάται να πει την αλήθεια στους γονείς του\nTHE MAMAGERS TEAM 30 ΝΟΕΜΒΡΙΟΥ, 2016\nΣτήσαμε πυρά. Η αγχόνη περιμένει. Αυτό νοιώθω. Αισθάνομαι πως ζω στο Μεσαίωνα. Η εποχή του σκοταδισμού γύρισε και πάλι. Οι ομοφυλόφιλοι καταδικάζονται… για το σύμφωνο συμβίωσης αλλά και για το αν έχουν το δικαίωμα να φέρουν ένα παιδί στον κόσμο ή να το υιοθετήσουν… Και ποιοι είμαστε εμείς για να κρίνουμε τις ζωές των άλλων; Και ποιος είπε πως εμείς, οι ετερόφυλοι, ότι είμαστε όλοι άξιοι και ικανοί για να γίνουμε γονείς; Προσωπικά δηλώνω ανίκανη. Δεν πληρώ τις προδιαγραφές.\nΗ μητρότητα και η πατρότητα θέλει κότσια και άπειρες θυσίες. Απαιτεί αυτογνωσία και μόρφωση. Ένας άνθρωπος για να είναι σωστός γονιός οφείλει να είναι ισορροπημένος. Να μην είναι βίαιος, καταπιεστικός, χειριστικός… Να είναι έτοιμος να θρυμματίσει το εγώ του και να αναγεννήσει έναν άλλο εαυτό, συνειδητό, υπεύθυνο και γεμάτο αγάπη. Γιατί αγάπη θέλει ο άνθρωπος για να μεγαλώσει. Αγάπη, φροντίδα, στοργή, ασφάλεια, ελευθερία.\nΣύμφωνα με το Χόρχε Μπουκάι, «Η οικογένεια αποτελεί πάντοτε τον βατήρα, και κάποια στιγμή πρέπει να σταθούμε στην άκρη του και να πραγματοποιήσουμε το άλμα προς τον κόσμο και τη μετέπειτα ζωή. Αν, καθώς πάω να πηδήξω από τον βατήρα, πιαστώ από κάπου και κρεμαστώ, θα μείνω εκεί να κρέμομαι και δεν θα πραγματοποιήσω το ταξίδι μου ποτέ. Τι καλά που θα ήταν αν βρίσκαμε το θάρρος να πηδήξουμε από τον βατήρα μ” έναν θεαματικό τρόπο! Αυτό μπορεί να γίνει αν ο βατήρας είναι υγιής. Αν η οικογενειακή σχέση είναι υγιής. Αν το ζευγάρι των γονιών είναι υποστηρικτικό.\nΚαι το πρώτο στήριγμα είναι η αγάπη. Ένα παιδί που δεν ένοιωσε ότι το αγάπησαν οι γονείς του κουβαλάει μια θλιβερή ιστορία: θα του είναι δύσκολο να αγαπήσει τον εαυτό του. Η αγάπη για τον εαυτό μας μαθαίνεται μέσα από την αγάπη που δεχόμαστε από τους γονείς μας. Αυτό δε σημαίνει ότι δεν μπορούμε να διδαχτούμε και αλλιώς, λέω απλώς ότι αυτός είναι ο καλύτερος τόπος και τρόπος για να το μάθουμε. Και βέβαια, ένα παιδί που δεν αγαπήθηκε δεν μπορεί ούτε το ίδιο να αγαπήσει, κι αν έτσι έχει συμβεί στη ζωή του, τι μπορεί να κάνει αργότερα στις σχέσεις του με τους άλλους; Ο βατήρας που δεν έχει αυτό το στήριγμα είναι επικίνδυνος. Είναι δύσκολο να βαδίσει κανείς πάνω του. Είναι ένας βατήρας χωρίς ισορροπία.\nΑν η οικογένεια ακόμα, δεν έχει ένα καλό απόθεμα αυτοεκτίμησης, αν οι γονείς θεωρούν ότι οι ίδιοι είναι ένα τίποτα, τότε και το παιδί θα αισθάνεται ένα τίποτα. Αν προέρχεται κανείς από ένα σπίτι όπου δεν τον εκτιμούν και δεν θεωρούν ότι αξίζει, δυσκολεύεται να πιστέψει ο ίδιος για τον εαυτό του ότι αξίζει. Τα σπίτια με ένα καλό επίπεδο αυτοεκτίμησης διαθέτουν κατάλληλους βατήρες. Αυτό είναι το δεύτερο στήριγμα.\nΤο τρίτο στήριγμα είναι οι κανόνες. Στην οικογένεια πρέπει να υπάρχουν κανόνες, με τη μόνη προϋπόθεση ότι δεν θα είναι αυστηροί. Οι κανόνες πρέπει να είναι ευέλικτοι, ελαστικοί, αμφισβητήσιμοι, συζητήσιμοι και διαπραγματεύσιμοι. Πάντως, πρέπει να υπάρχουν. Ακριβώς όπως πιστεύω ότι οι κανόνες στην οικογένεια υπάρχουν για να μπορεί κανείς να τους παραβεί και είναι δική μας υποχρέωση να βάζουμε καινούργιους, πιστεύω και ότι η διαδικασία αυτή πρέπει να βασίζεται σε μια χρονική στιγμή που τα παιδιά έχουν μάθει να μεγαλώνουν και να ωριμάζουν σ” ένα περιβάλλον με ασφάλεια και προστασία. Αυτό είναι το περιβάλλον της οικογένειας. Οι κανόνες αποτελούν το πλαίσιο ασφάλειας και πρόβλεψης που είναι αναγκαίο για την ανάπτυξη μου. Ένα σπίτι χωρίς κανόνες δημιουργεί έναν βατήρα πάνω στον οποίο το παιδί δεν μπορεί να σταθεί για να κάνει το άλμα του στον κόσμο…\nΓια να μπορέσει όμως να πραγματοποιηθεί το άλμα, είναι αναγκαίο να υπάρχει διαρκής και έντιμη επικοινωνία. Με κανένα άλλο θέμα δεν έχουν ασχοληθεί τόσο πολύ τα εγχειρίδια ψυχολογίας, όσο με αυτό της επικοινωνίας. Να διαβάζετε μαζί σαν ζευγάρι, να κουβεντιάζετε με τα παιδιά σας, να συζητάτε όλοι μεταξύ σας με την τηλεόραση κλειστή. Αυτός είναι ένας τρόπος για να ενισχυθεί η επικοινωνία, όχι όμως ο πιο σημαντικός. Ουσιαστικό είναι αυτό που ξεκινάει με ερωτήσεις που κάνει κανείς με αληθινό ενδιαφέρον, μέσα από την καρδιά του: Πώς είσαι; Πώς τα πέρασες σήμερα; Θέλεις να κουβεντιάσουμε; Και σ” αυτό το στήριγμα —αποκλειστικά σ” αυτό το στήριγμα—, στηρίζεται η δυνατότητα επανόρθωσης των υπολοίπων. Αγάπη, εκτίμηση, κανόνες και επικοινωνία: πάνω σ’ αυτόν τον βατήρα στέκεται το παιδί νια να κάνει το άλμα του στη ζωή. Για να βαδίσει, καταρχάς, τον δρόμο της αυτοεξάρτησης και, στη συνέχεια, τον δρόμο της συνάντησης με τους άλλους».\nΊσως να μην υπάρχει σωστό και λάθος. Σίγουρα όμως υπάρχει δίκαιο και άδικο. Και ναι είναι άδικο, να γεννιούνται παιδιά και να κακοποιούνται είτε ψυχικά είτε σωματικά από τους γονείς τους. Είναι άδικο να εγκαταλείπονται, να βλέπουν σκηνές στο σπίτι ακατάλληλες λες και είναι τηλεθεατές ταινίας τρόμου. Είναι άδικο να βλέπουν τους γονείς τους να μην αγαπιούνται. Είναι άδικο να έρχονται στον κόσμο παιδιά και να νοιώθουν πως δεν αγαπιούνται και απορρίπτονται. Είναι άδικο να τεκνοποιούμε για λόγους κοινωνικούς, γιατί έτσι πρέπει και όχι γιατί είμαι έτοιμη να γίνω μητέρα – πατέρας, οι συνθήκες της ζωής μου είναι κατάλληλες για να δημιουργήσω τη δική μου οικογένεια, επιθυμώ πραγματικά να φέρω στον κόσμο ένα παιδί… θα είμαι δίπλα του, θα το αποδεχτώ, θα το αγαπώ όπως και να είναι. Η αγκαλιά μου θα είναι πάντα ζεστή και ανοιχτή. Θα μπορεί να κλάψει και να μ’ εμπιστευτεί. Θα ξέρω πως θα διαπράξω έγκλημα αν το μειώσω ή αν το απορρίψω έστω και για μια φορά.\nΈνα παιδί πρέπει να μη φοβάται να πει την αλήθεια στους γονείς του.\nΈνα παιδί πρέπει να ξέρει πως η μάνα του και ο πατέρας τους είναι είμαι περήφανοι γι’ αυτό όπως και να χει στρώσει τη ζωή του. Πως θέλουν να εκπληρώσει τα δικά του όνειρα και όχι τα δικά τους. Ένα παιδί πρέπει να ξέρει από μόνο του ποιο είναι το δικό του καλό και να μην περιμένει να το μάθει από τους γονείς του, οι γονείς του ίσως και να μην το ξέρουν αλλά να υποθέτουν με βάση δικά τους ερεθίσματα.\nΛένε πως η απόφαση να κάνει κανείς παιδί είναι η πιο βαρυσήμαντη. Αποφασίζεις ν’ αφήσεις την καρδιά σου να κυκλοφορεί για πάντα έξω από το σώμα σου. Το μπορείς;


Δικαιολόγησε τη γιούχα των οπαδών στον Νεϊμάρ ο Τούχελ: «Δεν ήταν εύκολο γι’ αυτούς» | ShootandGoal\nΟι οπαδοί της Παρί Σεν Ζερμέν αποδοκίμασαν έντονα τον Νεϊμάρ και ο Τόμας Τούχελ έδειξε να συμμερίζεται τη… γιούχα!\nΟ Βραζιλιάνος σούπερ σταρ αγωνίστηκε για πρώτη φορά με τους Παριζιάνους μετά το πολύκροτο μεταγραφικό σίριαλ του φετινού καλοκαιριού, που\nδεν είχε αίσιο τέλος για τον ίδιο καθώς παρέμεινε στην ομάδα.\nΚόντρα στη Στρασμπούρ, μάλιστα, πέτυχε το νικητήριο γκολ στις καθυστερήσεις, ενώ ο κόσμος της ομάδας τον αποδοκίμασε έντονα για τη στάση που κράτησε στο θέμα της μεταγραφής του.\nΜετά το τέλος του αγώνα, ο Γερμανός προπονητής ρωτήθηκε για τη στάση που κράτησαν οι οπαδοί προς τον παίκτη και δικαιολόγησε τη συμπεριφορά τους…\n«Ήταν μια δύσκολη νίκη και την πήραμε χάρη στον Νεϊμάρ. Ειλικρινά δεν θέλω να κρίνω τη στάση των οπαδών διότι και αυτοί βρέθηκαν αντιμέτωποι με μια πολύ δύσκολη κατάσταση. Δεν ήταν διόλου εύκολο και για αυτούς να διαχειριστούν όσα συνέβησαν με τον Νεϊμάρ. Λατρεύουν την ομάδα τους και θα πρέπει όλοι να καταλάβουμε ότι σε τέτοιες περιπτώσεις πρέπει να δεχόμαστε την αντίδρασή τους ήταν τα λόγια του Τούχελ.


Κοζάνη: Ξύπνησαν μνήμες (!) τα 4,7 R | ΔΗΜΟΚΡΑΤΙΑ\nΚοζάνη: Ξύπνησαν μνήμες (!) τα 4,7 R\nΤρομακτικές μνήμες από το 1995, οπότε και σημειώθηκε σεισμική δόνηση μεγέθους 6,6 βαθμών της κλίμακας Ρίχτερ, ξύπνησαν χθες στη βόρεια Ελλάδα και στην Κοζάνη, που «ταρακουνήθηκαν» από σεισμό 4,7 Ρίχτερ.\nΗ δόνηση καταγράφηκε στη 1.45 το μεσημέρι από τους σεισμογράφους και τα διεθνή συστήματα παρακολούθησης της σεισμικής δραστηριότητας. Σύμφωνα με το Εργαστήριο Γεωφυσικής του Αριστοτέλειου Πανεπιστημίου Θεσσαλονίκης, ο σεισμός ήταν της τάξης των 4,7 βαθμών της κλίμακας Ρίχτερ και το επίκεντρό του εντοπίζεται στην περιοχή της λίμνης Πολυφύτου, στην Κοζάνη.\nΣύμφωνα με τον σεισμολόγο του ΑΠΘ Μανώλη Σκορδίλη, επρόκειτο για επιφανειακό σεισμό και η εκτίμηση από το Ευρωπαϊκό και Μεσογειακό Σεισμολογικό Ινστιτούτο ήθελε η ισχύς του σεισμού να είναι 4,8 Ρίχτερ και το εστιακό του βάθος μικρό, της τάξης των 10 χιλιομέτρων.\n«Δεν συντρέχει κάποιος λόγος ανησυχίας από τη σεισμική δόνηση, καθώς φαίνεται να μην υπάρχει κάποια σύνδεση με το ρήγμα του σεισμού του 1995. Η απόσταση είναι μεγαλύτερη των 20 χιλιομέτρων, οπότε δεν μπορούμε να σημειώσουμε κάποια συσχέτιση» είπε στη «δημοκρατία» ο κ. Σκορδίλης.\nΗ δόνηση έγινε αισθητή σε πολλές περιοχές της βόρειας Ελλάδας, μεταξύ των οποίων και η Θεσσαλονίκη. «Τρομάξαμε, αλλά δεν επικράτησε πανικός. Δεν σημειώθηκε καμία απολύτως ζημιά από τον σεισμό. Οι σεισμολόγοι μάς είπαν ότι δεν υπάρχει κάτι το ανησυχητικό, ωστόσο είμαστε σε πλήρη ετοιμότητα» τόνισε ο δήμαρχος Κοζάνης Λάζαρος Μαλούτας.\nΣτις 13 Μαρτίου 1995 είχε σημειωθεί στην περιοχή της Κοζάνης σεισμική δόνηση 6,6 βαθμών της κλίμακας Ρίχτερ, με αποτέλεσμα να προκληθούν τεράστιες υλικές καταστροφές, ευτυχώς όμως χωρίς θύματα, παρά μόνο τον τραυματισμό 12 ανθρώπων. Ωστόσο οι καταστροφές σε κτιριακή υποδομή ήταν τεράστιες. Στον νομό Κοζάνης κατέρρευσαν ή έπαθαν ζημιές 7.693 σπίτια σε 30 κοινότητες, ενώ στον νομό Γρεβενών 2.523 σπίτια σε 12 κοινότητες και οικισμούς. Οι άστεγοι και των δύο νομών είχαν ξεπεράσει τους 10.000.


Κορονοϊός: Βαδίζουμε στα τυφλά! | ΤΟ ΠΑΡΟΝ\nΚορονοϊός: Βαδίζουμε στα τυφλά!\nMay 17, 2020 στις κατηγορίες Ο ΓΙΑΤΡΟΣ ΣΑΣ,ΤΟ ΠΑΡΟΝ ΤΗΣ ΚΥΡΙΑΚΗΣ,\nΣημαντικά μειωμένος είναι στη χώρα μας ο αριθμός των επιβεβαιωμένων κρουσμάτων (περίπου δέκα την ημέρα κατά μέσο όρο, με εξαίρεση αυτά που παρουσιάζονται στη Νέα Σμύρνη Λάρισας και τους νεοεισερχόμενους μετανάστες), γεγονός που δημιουργεί συγκρατημένη αισιοδοξία και οδηγεί σε περαιτέρω αποκλιμάκωση των μέτρων. Παρ’ όλα αυτά, η γενική εικόνα –τόσο σε διεθνές επίπεδο όσο και σε εθνικό– είναι ότι βαδίζουμε στα τυφλά.\nΣύμφωνα με τον εκπρόσωπο του υπουργείου Υγείας, καθηγητή Λοιμωξιολογίας Σωτήρη Τσιόδρα:\n• Δεν έχουμε τελειώσει με τον κορονοϊό. Οι συμπεριφορές μαζικών συναθροίσεων και πλήρους αγνόησης των μέτρων υγιεινής δεν ταιριάζουν στη στρατηγική που συστήνει όλος ο επιστημονικός κόσμος.\n• Το γεγονός ότι η Ελλάδα περιόρισε την κυκλοφορία του ιού δεν σημαίνει πως τον εξαφάνισε.\n• Ακόμα μαθαίνουμε για το πλήρες κλινικό εύρος των εκδηλώσεών του, πέραν της τυπικής πνευμονίας.\n• Είναι πολύ δύσκολο να προβλέψουμε για πόσο καιρό θα κυκλοφορεί ο ιός, αφού εμφανίζεται για πρώτη φορά, δεν υπάρχει ανοσία στον πληθυσμό, ούτε αποτελεσματικό προς το παρόν εμβόλιο.\n• Κανείς δεν μπορεί να αποκλείσει την πιθανότητα να γίνει αυτός ο ιός άλλος ένας ενδημικός ιός (θα κυκλοφορεί για αρκετό καιρό ανάμεσά μας, χωρίς να χρειάζεται να εισαχθεί από κάποια άλλη χώρα ή περιοχή).\n• Ακόμα και όταν βρεθεί το εμβόλιο, η διαδικασία για την παραγωγή και κατανομή των δόσεων θα είναι εξαιρετικά δύσκολη.\n• Σε σχέση με τον τουρισμό από χώρα σε χώρα δεν έχουν βγει ακόμα κάποιες οδηγίες από τους διεθνείς οργανισμούς. Η χώρα μας θα αρχίσει πρώτα από τον εσωτερικό τουρισμό και μετά, παρακολουθώντας και τις ευρωπαϊκές εξελίξεις, θα προχωρήσει σε άνοιγμα του εξωτερικού τουρισμού.\nΣτο μεταξύ, σε πολλές χώρες που προσπαθούν σιγά σιγά να επανέλθουν σε μια μερική κανονικότητα και να αποφύγουν ένα δεύτερο κύμα εμφανίζονται νέες επιδημικές εξάρσεις της νόσου.\nΣτη χώρα μας εκτιμάται, με τα μέχρι τώρα δεδομένα, πως μικρός αριθμός ατόμων έχει νοσήσει από τον ιό, ίσως λιγότερο και από το 0,5% του πληθυσμού. Γι’ αυτόν τον λόγο έχει ξεκινήσει η διαδικασία διεξαγωγής τεσσάρων μελετών, τα αποτελέσματα των οποίων θα ανακοινωθούν τις επόμενες εβδομάδες. Ειδικότερα θα διεξαχθούν:\n1. Προοπτική πληθυσμιακή μελέτη αντισωμάτων στην Ελλάδα με συγκεκριμένα επιδημιολογικά κριτήρια, για να εξεταστεί το ποσοστό των ανθρώπων που πέρασαν τη νόσο και εμφάνισαν αντισώματα.\n2. Οροεπιδημιολογική μελέτη, όπου ελέγχεται ένας σημαντικός αριθμός δειγμάτων, τουλάχιστον 10.000, από αιμοδότες.\n3. Επαναλαμβανόμενη οροεπιδημιολογική μελέτη από εναπομείναντες ορούς (5.000 δείγματα).\n4. Πληθυσμιακή οροεπιδημιολογική μελέτη στην Περιφέρεια Κρήτης (ξεκινά την επόμενη εβδομάδα).\nΤι γίνεται με τη θεραπεία και το εμβόλιο\nΑν και πολλές φαρμακευτικές εταιρείες έχουν επιδοθεί σε έναν αγώνα δρόμου προκειμένου να βρουν ένα ασφαλές και αποτελεσματικό εμβόλιο, εντούτοις είναι ακόμη άγνωστο αν θα επιτευχθεί κάτι τέτοιο, καθώς επίσης και το χρονικό διάστημα που θα απαιτηθεί, δεδομένου ότι απαιτούνται πολλές κλινικές μελέτες. Πάντως οι αισιόδοξες εκτιμήσεις κάνουν λόγο για έναν με ενάμιση χρόνο.\nΣτον τομέα της φαρμακευτικής θεραπείας δοκιμάζονται δεκάδες συνδυασμοί φαρμάκων, χωρίς όμως ουσιαστικό αποτέλεσμα. Σε πολλές περιπτώσεις ασθενών που νόσησαν από κορονοϊό υπήρξε ίαση με κάποια φάρμακα, ωστόσο δεν μπορεί να υπάρξει γενικευμένη θεραπεία, αφού ο ιός έχει πολλές μεταλλάξεις και δημιουργεί διαφορετικές επιπλοκές σε κάθε ασθενή.\nΆρση και άλλων περιοριστικών μέτρων\nΑπό το Σάββατο 16 Μαΐου άνοιξαν οι 515 οργανωμένες παραλίες που υπάρχουν σε όλη τη χώρα, με λεπτομερείς κανόνες και όρους: 40 άτομα ανά 1.000 τ.μ., ανά στρέμμα, ελάχιστη απόσταση ανάμεσα στις ομπρέλες στα τέσσερα μέτρα, επιτρέπονται μέχρι δύο ξαπλώστρες ανά ομπρέλα, με εξαίρεση τις οικογένειες με ανήλικα τέκνα κ.λπ.\nΑπό σήμερα επιτρέπεται η τέλεση λειτουργιών και μυστηρίων με τη συμμετοχή πιστών για όλες τις θρησκευτικές κοινότητες. Ο αριθμός πιστών που μπορεί να συμμετέχει καθορίζεται από την αναλογία 1 άτομο ανά 10 τ.μ., με απόσταση 1,5 μέτρο μεταξύ τους προς όλες τις κατευθύνσεις. Υπάρχει ισχυρή σύσταση για χρήση μάσκας, ενώ είναι η υποχρεωτική η χρήση αντισηπτικού. Αποσαφηνίζεται ότι σε περίπτωση λειτουργιών σε υπαίθριους χώρους ισχύουν οι γενικοί κανόνες περί δημόσιων υπαίθριων συναντήσεων.\nΤέλος, από αύριο, Δευτέρα 18 Μαΐου:\n• Επιστρέφουν στα σχολεία οι μαθητές των γυμνασίων και των λυκείων (πρώτων τάξεων του λυκείου).\n• Επιτρέπονται οι μετακινήσεις στην ηπειρωτική Ελλάδα και την Κρήτη και η μετακίνηση στην Εύβοια. Η Λευκάδα και η Ελαφόνησος ορίζονται ως νησιωτικοί προορισμοί, ως εκ τούτου, η μετακίνηση σε αυτούς τους προορισμούς θα επιτραπεί, εφόσον το επιτρέψουν τα δεδομένα, από τις 25 Μαΐου.\n• Ανοίγουν τα ζωολογικά πάρκα και οι βοτανικοί κήποι, επαναλειτουργούν οι αρχαιολογικοί χώροι, ξεκινούν οι πρόβες και τα κινηματογραφικά γυρίσματα, πάντα με αυστηρούς κανόνες προστασίας.\nTags: Covid-19 , featslider , homeslider , o-giatros-sas , SARS -CoV-2 , ΑΡΗΣ ΜΠΕΡΖΟΒΙΤΗΣ , ΚΟΡΟΝΟΪΟΣ , ΤΟ ΠΑΡΟΝ ΤΗΣ ΚΥΡΙΑΚΗΣ , ΥΓΕΙΑ


Ποιος είσαι ρε Μπάμπη που σε προστατεύουν μέσα στη φυλακή; - Απόψεις - Athens magazine\nΗ παρακάτω άποψη φιλοξενήθηκε στην ιστοσελίδα i-diakopes.gr και σας την μεταφέρουμε καθώς την συμμεριζόμαστε στο 100%!\nΔιαβάστε την στο Athensmagazine.gr:\nΜπάμπης Αναγνωστόπουλος: Θα ήθελα να το γράψω από την αρχή για να προλάβω όσους σπεύσετε, να με κατηγορήσετε. Δεν με απασχολεί. Το κείμενο αυτό γράφεται, διότι αφορά την πραγματική άποψη, ενός πολίτη μιας κοινωνίας. Ενός πολίτη που ζει, μεγαλώνει το παιδί του, φορολογείται και έχει υποχρεώσεις και δικαιώματα.\nΞεκινάω με το θεσμοθετημένο. Όλοι είμαστε ίσοι απέναντι στον νόμο. Οφείλουμε να σεβόμαστε τον θεσμό της δικαιοσύνης που είναι ο πυλώνας της δημοκρατίας μας. Διαφορετικά η αυτοδικία θα γεννήσει την αναρχία. Τότε δεν θα έχει επιστροφή η εύθραυστη κοινωνία μας.\nΟ Μπάμπης έχει άποψη για όσα συμβαίνουν. Και ποιος τον ρώτησε; Δολοφόνος και με άποψη; Κανονικά θα έπρεπε να φάει τετράκις ισόβια για να την ”ακούσει” ο νάρκισσος και όχι να διεκδικεί να μεγαλώσει το παιδί του. Κι εγώ ρωτάω. Αν η μικρή ήταν μεγαλύτερη πόσο πιθανό θα ήταν να την σκοτώσει για να μην έχει μάρτυρες στο σημείο;\nΕίναι στα πούπουλα ο δολοφόνος. Μην τυχόν και χάσει μέρος της σωματικής ακεραιότητας του και χάσει ο Θεός κρεμμύδι. Για μένα; Μαζί με τους ποινικούς θα έπρεπε να είναι για να “σβήσει” και το υφάκι το ψωνισμένο που κουβαλάει.\nΌταν τέτοιοι δολοφόνοι τυγχάνουν τέτοιων ευνοϊκών συμπεριφορών και μεταχειρίσεων είναι δεδομένο ότι βρίσκουν μιμητές.\nΜπάμπης Αναγνωστόπουλος: Ποιος είσαι τελικά ρε Μπάμπη;\nΠοιο είναι το πραγματικό πρόσωπο του Μπάμπη Αναγνωστόπουλου;\nΆλλο παράδειγμα. Η δράστιδα της επίθεσης της Παλιοσπύρου, είναι εργαζόμενη στο καψιμί της φυλακής, ενώ θα έπρεπε να είναι στην απομόνωση. Μόνο εγώ είδα άλλες τρείς επιθέσεις με βιτριόλι από τότε ή το βλέπουν και οι νομοθέτες;\nΑν ο δολοφόνος είναι σε πτέρυγα vip πως θα τρομοκρατηθεί κάποιος βλέποντας, πως ότι παράβαση κι αν κάνει θα πέσει στα μαλακά; Έχει δικαιώματα ο δολοφόνος; Η Καρολάιν δεν είχε; Την άφησε να τα υπερασπιστεί;\nΔεν είμαι ψυχολόγος, αλλά αν ανατρέξει κανείς στα εγκληματολογικά χρονικά θα διαπιστώσει πώς ένας δολοφόνος, όπως φέρθηκε στο θύμα του θα φερθεί στο μέλλον στο παιδί του. Κτητικά και με πίεση.\nΑλλάξτε τον νόμο! Προστατέψτε τα παιδιά μας!\nΈγκλημα στα Γλυκά Νερά: "Ένα μήνα πριν την δολοφονία είχε πάει..." - Νέα βόμβα από τον Θανάση Κατερινόπουλο


Λογιστικές υπηρεσίες, Ολλανδία\nΟι λογιστές μας στην Ολλανδία μπορούν να προσφέρουν ολοκληρωμένες λογιστικές υπηρεσίες και να σας προσφέρουν πολλές άλλες χρηματοοικονομικές λύσεις, είτε νομικά είτε φυσικά πρόσωπα. Οι λογιστές ICS είναι σε θέση να βοηθήσουν τις μικρές επιχειρήσεις, όπως οι μοναδικοί έμποροι, αλλά είναι επίσης σε θέση να προσφέρουν επαγγελματικές υπηρεσίες λογιστικής και τήρησης βιβλίων σε πολυεθνικές εταιρείες. Μεταξύ των πιο συχνά χρησιμοποιούμενων λογιστικών υπηρεσιών που προσφέρονται από τη λογιστική εταιρεία ICS περιλαμβάνονται:\n• Συμβουλές για το δημοσιονομικό πλαίσιο στις Κάτω Χώρες\n• Μισθοδοσία και ετήσιες καταστάσεις οι Κάτω Χώρες πρέπει να υποβάλλουν ετήσιες καταστάσεις\nΤι πρέπει να ξέρω για το ολλανδικό εταιρικό λογιστικό σύστημα;\nΆτομα που ενδιαφέρονται να ξεκινήσουν μια επιχείρηση στις Κάτω Χώρες ή εκείνοι που σκοπεύουν να επεκτείνουν μια διεθνή εταιρεία στην τοπική αγορά θα πρέπει να γνωρίζουν ότι απαιτείται τήρηση βιβλίων για την παρακολούθηση όλων των επιχειρηματικών αρχείων που καταχωρούνται καθ 'όλη τη διάρκεια του οικονομικού έτους. Αυτό συμπίπτει με το ημερολογιακό έτος στις Κάτω Χώρες.\nΟι διαδικασίες τήρησης βιβλίων πρέπει να ακολουθούν τα Διεθνή Πρότυπα Χρηματοοικονομικής Αναφοράς (ΔΠΧΑ), το οποίο ενεργεί για λογιστικές διαδικασίες που έχουν υιοθετηθεί σε επίπεδο Ευρωπαϊκής Ένωσης. Ωστόσο, όταν πρόκειται για μικρές επιχειρήσεις που είναι εγγεγραμμένες στις Κάτω Χώρες, οι λογιστικές αρχές και οι διαδικασίες τήρησης βιβλίων μπορεί να διαφέρουν σε κάποιο βαθμό.\nΜια μικρή εταιρεία στις Κάτω Χώρες, για παράδειγμα, μπορεί να επιλέξει να συμμορφώνεται με τον Ολλανδικό Αστικό Κώδικα (Βιβλίο 2), τα Ολλανδικά Λογιστικά Πρότυπα για μικρές οντότητες ή μεσαίες εταιρείες ή τις αρχές του ΔΠΧΑ που συνδυάζονται με τμήματα των Ολλανδικών Λογιστικών Προτύπων. Στο ICS, η ομάδα των λογιστών μας μπορεί να παρέχει συμβουλές σχετικά με τις καλύτερες λογιστικές αρχές για την επιχείρησή σας. Θα πρέπει επίσης να γνωρίζετε ότι οι λογιστικοί κανονισμοί καθορίζονται από το Ολλανδικό Λογιστικό Πρότυπο Συμβούλιο, τον κύριο ρυθμιστικό οργανισμό στον τομέα.\nΠώς πρέπει να γίνει η τήρηση βιβλίων στις Κάτω Χώρες;\nΕπιπλέον, όλα τα έγγραφα τήρησης βιβλίων πρέπει να συμπληρωθούν σύμφωνα με τις λογιστικές αρχές αυτής της χώρας. Οι ιδιοκτήτες επιχειρήσεων θα πρέπει επίσης να γνωρίζουν ότι οι διαδικασίες τήρησης βιβλίων διαφέρουν ανάλογα με τη νομική οντότητα της εταιρείας.\nΕάν ενδιαφέρεστε να λειτουργήσετε μια εταιρεία στις Κάτω Χώρες και χρειάζεστε επαγγελματικές λογιστικές υπηρεσίες, επικοινωνήστε με την ICS. Η ομάδα των λογιστών μας είναι στη διάθεσή σας για την παροχή εξειδικευμένων λογιστικών και λογιστικών υπηρεσιών στην Ολλανδία.\nΟλλανδικές Εταιρικές Υπηρεσίες


τον τρόπο ζωής στο σπίτι: Cute Σύντομη Κουρέματα\nΕίσαι λαχτάρα για ένα νέο χτένισμα; Νομίζετε ότι είναι η ώρα για την πιο ήθελε αλλαγή στην εμφάνισή σας; Τρέχετε σύντομο του χρόνου να διατηρήσει και φροντίζουν μακράς hairstyles σας ή μακρά κουρέματα; Λοιπόν, έχετε μια εκπληκτική επιλογή. Μπορείτε να δοκιμάσετε το χαριτωμένο κοντά κουρέματα που σας δίνουν την τόσο αναγκαία ελευθερία και την αλλαγή προσωπικότητας.\nΜπορείτε να δοκιμάσετε το κούρεμα βαρίδι. Αυτό το χαριτωμένο σύντομο κούρεμα κόβεται σε ένα σωστό μήκος κάτω από τη γραμμή του σαγονιού. Αυτό δίνει μια μπούκλα που πλαισιώνει στο πρόσωπο. Αυτό το καθαρό και αριστοκρατικό εξετάσουμε λειτουργεί καλά σε κάθε πρόσωπο. Το ωοειδές που αντιμετωπίζουν οι γυναίκες μπορούν να δοκιμάσουν την ταλαιπωρία ελεύθερη χαριτωμένος σύντομο hairstyles που είναι, η pixie σύντομο κούρεμα. Οι περικοπές είναι πλέον στην κορυφή και αραιωμένο σε ασταθής στρώματα στις πλευρές και προς τα κάτω. Αυτός ο χαριτωμένος σύντομο hairstyle για τις γυναίκες δουλεύει καλά με το άλλο πρόσωπο σχήματα, καθώς και.\nΟι άνθρωποι με σχήμα τετράγωνο πρόσωπο μπορεί να επιλέξει τη αγκαθωτά χαριτωμένος σύντομο κούρεμα. Τα μαλλιά είναι κομμένα να δώσει μια αιχμηρός και ατημέλητο βλέμμα και κόψτε χαμηλά γύρω από τις πλευρές, με τον όγκο προστίθενται στην κορυφή. Ένα άλλο χαριτωμένο σύντομο κούρεμα είναι στρώματα. Προσθέτουν πληρότητα γύρω από το πρόσωπο. Μπορείτε να δοκιμάσετε κούρεμα σας απότομα με τα στρώματα και ένα side-σάρωσε bang για να προσθέσετε το πρόσθετο zing στην προσωπικότητά σας.\nChin βαρίδια μήκος είναι δημοφιλείς χαριτωμένος σύντομη κομμωτές για μακρά πρόσωπά. Side-σάρωσε κτυπήματα είναι πολύ χαριτωμένο σύντομη κομμωτές για καιρό αντιμετωπίζει καθώς συντόμευση της πρόσωπο και καλύπτουν ένα μεγάλο μέτωπο. Σχήματος V Κούρεμα με σύντομη στρώματα στο πλάι και μπροστά είναι μεγάλες περικοπές χαριτωμένο σύντομη κομμωτές για καιρό αντιμετωπίζει. Μπούκλες και κύματα προσθέσετε πλάτος στο μεγάλο πρόσωπα. Μην επιλέξετε εξαιρετικά κοντά κουρέματα αν έχετε μια μούτρα.\nΧαριτωμένο Σύντομη African American Κουρέματα? Χαριτωμένος μικρή αφρικανική αμερικανική κομμωτές απαιτήσει κάποιο προγραμματισμό, πριν τον τεμαχισμό από την όμορφη τρίχα. Μπορείτε να ανατρέξετε πάντα περιοδικά, αλλά και προσωπικότητες όπως η Halle Berry και η Rihanna. Μπορείτε να επισκεφτείτε τον κομμωτή σας και κόψτε την περίσσεια μήκη και κόψτε είναι τόσο μικρή ώστε να μπορεί να μετρηθεί σε ίντσες. Η γραμμή των μαλλιών είναι εύκολα ορατή και χρειάζεται λιγότερο χρόνο για να διατηρηθεί. Μπορείτε να επιλέξετε το pixie περικοπή, όπου η τρίχα βρίσκεται επίπεδες στο κεφάλι και τα πίσω τα μαλλιά παραμένει κοντά στο δέρμα της κεφαλής.\nΜπορείτε να πλεξούδα κοντά μαλλιά σας σε dreadlocks. Μπορείτε να προσθέσετε μερικές παραλλαγές, προσθέτοντας τα δύο σκέλος χτένισμα ανατροπές στο η dreadlocks. Μπορείτε να δοκιμάσετε την «Jheri Curl», η οποία περιλαμβάνει curling χημικά τα μαλλιά και την κοπή τους πολύ σύντομα. Μπορείτε πάντα να επιδιώξετε τις συμβουλές ενός επαγγελματία σας που θα παρέχει συμβουλές με όμορφη μικρή αφρικανική αμερικανική χτένισμα που ταιριάζει χαρακτηριστικά του προσώπου και την προσωπικότητά σας. Ποτέ μην ποτέ προσπαθήσετε να κόψετε τα μαλλιά σας σύντομα εαυτό σας ως ενδέχεται να καταλήξουν σε μια καταστροφή! Αφροαμερικάνων γυναίκες επίσης πάγιους χαριτωμένο σύντομη κομμωτές για σγουρά μαλλιά.\nΧαριτωμένο σύντομη κομμωτές για σγουρά μαλλιά? Γυναίκες με φυσικά σγουρά μαλλιά είναι συχνά στο μυαλό τέλος τους, όταν πρόκειται για την επιλογή ενός κούρεμα. Λοιπόν, υπάρχουν πολλά χαριτωμένα σύντομη κομμωτές για σγουρά μαλλιά ότι μπορείτε να πειραματιστείτε με. Σγουρά bob είναι μια ιδανική αντιστοιχία που γίνεται στον ουρανό. Ογκομετρική bob βοηθά στυλ του ογκώδους σγουρά μαλλιά. Αυτή η χαμηλή συντήρηση και εύκολη κούρεμα χρειάζεται λίγη κρέμα gel ή styling.\nΈνα άλλο χαριτωμένο σύντομο κούρεμα για σγουρά μαλλιά είναι το εισπνοών Afro. Τα μαλλιά είναι έλκεται προς τα πίσω σε pigtails και να δώσει μια χαριτωμένη εμφάνιση ρουφηξιά αφρο. Μια άλλη ιδέα για χαριτωμένο σύντομο κούρεμα για σγουρά μαλλιά είναι σπείρες. Ζητήστε hairstylist σας να περικοπή τρίχας σας σύντομα και σας δώσει ένα χημικό κύμα σπείρα. This kinky κούρεμα σίγουρα θα προσθέσει γοητεία κορίτσι σας.\nΧαριτωμένο σύντομη κομμωτές για τρίχες? Γυναίκες με λεπτή τρίχα έχει πολλές επιλογές χαριτωμένος κοντά κουρέματα. Οι πιο δημοφιλείς χαριτωμένο σύντομη κομμωτές για λεπτά μαλλιά είναι το αμβλύ Μπομπ. Τα μαλλιά κόβεται ακριβώς κάτω από το επίπεδο του αυτιού. Αυτό δίνει στο πρόσωπό σας έναν πολυτελή εμφάνιση. Συμβάλλει τη τρίχες βλέμμα παχύτερο από ό, τι είναι.\nΗ καλλιέργεια είναι άλλο ένα χαριτωμένο σύντομη κομμωτές για λεπτά μαλλιά. Αυτό το casual και νεανική κούρεμα είναι κομμένα κοντά στο κεφάλι και κωνικό στο λαιμό να δώσει μια κομψή εμφάνιση. Μπορείτε να προσθέσετε κτυπήματα που να δίνει μια πιο χοντρές εμφάνιση. Μπορείτε ακόμα να δοκιμάσετε το τσεκουριά για ένα χαριτωμένο σύντομο κούρεμα. Τα άκρα cut ακανόνιστα ότι παρέχει κάποια μορφή και διάσταση στα μαλλιά.\nΧαριτωμένο σύντομη κομμωτές για τα κορίτσια? Η σφήνα είναι το πιο κατάλληλο χαριτωμένος σύντομο κούρεμα για τα κορίτσια. Η σφήνα δίνει μια ογκώδη πλευρά στην τρίχα προσθήκη ενός σχήματος που είναι εύκολο να διατηρηθεί. Αυτό το σύντομο κούρεμα για πυκνά μαλλιά είναι επίσης κατάλληλο για σγουρά και σπαστά μαλλιά. Αυτό το χαριτωμένο σύντομο κούρεμα για τα κορίτσια δεν θα ικανοποιήσει αυτούς που με ωραία μαλλιά.\nΠατινέρ περικοπή είναι ένας τρόπος για να κάνει μια δήλωση. Αυτό το δημοφιλές κούρεμα στιλ πανκ έχει sported από ροζ και Ριάννα. Το επάνω τρίχα καλλιεργείται έξω και τα μαλλιά πίσω και πλευρά είναι ξυρίζεται off.\nΑυτά είναι λίγοι χαριτωμένα σύντομη κομμωτές ότι μπορείτε αθλητισμός. Αυτά τα μοντέρνα κουρέματα προσθέσει ένα επιπλέον zing στην προσωπικότητά σας. Χαριτωμένο σύντομη κομμωτές να σας δώσω μια σέξι, άγριο βλέμμα και να κάνει μια τολμηρή δήλωση. Μπορείτε να είστε σίγουροι, δωρεάν και σε έλεγχο με χαριτωμένο κοντά κουρέματα σας.


Ρόδος 9/4/2017: 4ος Διεθνής Μαραθώνιος Δρόμος - runningpress.gr\nHome/Uncategorized/Ρόδος 9/4/2017: 4ος Διεθνής Μαραθώνιος Δρόμος\nΡόδος 9/4/2017: 4ος Διεθνής Μαραθώνιος Δρόμος\nΣτη Ρόδο την Κυριακή 9 Απριλίου θα διεξαχθεί ο 4ος Διεθνής Μαραθώνιος Δρόμος «Roads to Rhodes Marathon». Την ίδια ημέρα θα γίνουν και Αγώνες Δρόμου Ημιμαραθώνιου, 10 χλμ. και 5 χλμ. καθώς και Αγώνας Δρόμου 1χλμ. για μαθητές Δημοτικών Σχολείων.\nΤον αγώνα προκήρυξε και συνδιοργανώνει η Ε.Α.Σ Σ.Ε.Γ.Α.Σ Δωδεκανήσου, με την Περιφέρεια Νοτίου Αιγαίου και την Μ.Κ.Ο. «Μαραθώνιος Ρόδου» και με την υποστήριξη του Δήμου Ρόδου και του Δ.Ο.Π.Α.Ρ.\nΔείτε το αγωνιστικό πρόγραμμα:\nΏρα Εκκίνησης: 12:15 π.μ.\nΑφετηρία: Πλατεία Ρίμινι (Δημοτικό Θέατρο Ρόδου)\nΒραβεύσεις θα υπάρξουν μόνο στις ηλικιακές κατηγορίες του Μαραθώνιου, οι οποίες είναι οι παρακάτω: έως 39 ετών (γεννημένοι μέχρι και το 1977), 40-49 ετών, 50-59 ετών, 60 ετών και άνω.\nΑγώνας Δρόμου 1.000μ. 0€ 0€ –\nΜαραθώνιος δρόμος: Αναμνηστικό τεχνικό t-shirt adidas, αριθμός συμμετοχής, ηλεκτρονική χρονομέτρηση, αναμνηστικό μετάλλιο, ισοτονικά ποτά, χυμοί,\nαναψυκτικά, ενεργ. μπάρες και τροφές αποκατάστασης, παροχή\nιατρικών υπηρεσιών, πιστοποιητικό συμμετοχής.\nΗμιμαραθώνιος δρόμος: Αναμνηστικό τεχνικό t-shirt adidas, αριθμός συμμετοχής, ηλεκτρονική χρονομέτρηση, αναμνηστικό μετάλλιο, ισοτονικά ποτά, χυμοί,\nιατρικών υπηρεσιών, πιστοποιητικό συμμετοχής..\n1.000μ.: Παροχή νερού, παροχή ιατρικών υπηρεσιών, πιστοποιητικό συμμετοχής.\nβ. Με κατάθεση στον τραπεζικό λογαριασμό της All About Running\nΠΡΟΣΟΧΗ: Για να θεωρηθεί μία εγγραφή ολοκληρωμένη και να είναι έγκυρη η συμμετοχή θα πρέπει να μαζί με την αίτηση συμμετοχής συγχρόνως να κατατίθεται και αντίγραφο του παραστατικού πληρωμής. Οποιαδήποτε αίτηση παραδίδεται χωρίς αυτό δεν θα θεωρείται έγκυρη.\n7. ΠΡΟΣΕΛΕΥΣΗ ΔΡΟΜΕΩΝ\n9.1Κατά μήκος της Μαραθώνιας διαδρομής θα υπάρχουν 15 σταθμοί υποστήριξης των δρομέων, ξεκινώντας από το 5ο χλμ.\nΕνεργειακό ποτό θα διατίθεται στους σταθμούς στο 10ο χλμ., 15ο χλμ., 20ο χλμ., 25ο χλμ., 30ο χλμ., 35ο χλμ. και 40ο χλμ.\nΕνεργειακό ποτό θα διατίθεται στους σταθμούς στο 10ο χλμ., 15ο χλμ., 20ο χλμ.,\nΕνεργειακό ρόφημα διατίθεται στο 20ο χλμ.\nwww.rhodesplazahotel.com e-mail: manager@rhodesplazahotel.com\nΠέμπτη 6 Απριλίου 15:00 έως 20:00.\nΣάββατο 7 Απριλίου 10:00 έως 16:00.\n10ΧΛΜ 1ΧΛΜ 5ΧΛΜ RUNNING ΗΜΙΜΑΡΑΘΩΝΙΟΣ ΜΑΡΑΘΩΝΙΟΣ ΡΟΔΟΣ\nΑθήνα 9/4/2017: ATTIKA RUN&FUN Grand Prix - 3ος αγώνας\nMαρούσι 9/4/2017: Colour Day Run 2017\nΠαράθεμα: Η ανάρτηση της Ζέτας Θεοδωρακοπούλου για τον Μαραθώνιο Ρόδου - runningpress.gr


Νίκος Καζαντζάκης, Η Νέα Παιδαγωγική, Λογοτεχνία, Α' Γυμνασίου\nO δάσκαλος πρόβαλε στο κατώφλι· κρατούσε μια μακριά βίτσα και μου φά-\nνηκε άγριος, με μεγάλα δόντια, και κάρφωσα τα μάτια μου στην κορφή του κεφαλιού του να δω αν έχει κέρατα· μα δεν είδα, γιατί φορούσε καπέλο.\n1. Ποια συναισθήματα νιώθει ο μικρός Ν. Καζαντζάκης πριν φτάσει στο σχολείο και γιατί; Από ποιους αντλεί θάρρος και με ποιον τρόπο;\n2. Με αφορμή κυρίως τη στάση του πατέρα, σε ποια συμπεράσματα καταλήγετε για τις σχέσεις μεταξύ γονιών και παιδιών εκείνη την εποχή; Απαντήστε με αναφορά σε συγκεκριμένα σημεία του κειμένου.\n3. O δάσκαλος της τετάρτης δημοτικού είχε θεωρητικά ασπαστεί τις αρχές της Νέας Παιδαγωγικής. Τι νομίζετε ότι πρέσβευε η Νέα Παιδαγωγική και τι εφάρμοζε στην πράξη ο δάσκαλος;\n4. Αναζητήστε και διαβάστε το διήγημα της Κατίνας Παπά «Η εκδρομή του Δημητρού» (από τη συλλογή διηγημάτων Στη συκαμιά από κάτω), και συγκρίνετε τη μορφή του δασκάλου που εμφανίζεται εκεί, με την αντίστοιχη στο κείμενο του Ν. Καζαντζάκη.\n5. Επιχειρήστε να αφηγηθείτε σε γραπτό κείμενο τη δική σας εμπειρία από την πρώτη σας ημέρα στο δημοτικό σχολείο.\n1. Απευθυνθείτε σε άτομα του οικείου περιβάλλοντός σας διαφορετικών ηλικιών (μεγαλύτερα αδέλφια, γονείς, παππούδες, γιαγιάδες) και ζητήστε να σας αφηγηθούν τις εμπειρίες τους από το σχολείο. Πάρτε επίσης συνεντεύξεις από συνταξιούχους και εργαζόμενους εκπαιδευτικούς και προσπαθήστε να επισημάνετε τις διαφορές της σύγχρονης παιδαγωγικής (όπως τη βιώνετε στο σχολείο) από την παλαιότερη.\nΠροσπαθήστε να γράψετε ένα θεατρικό μονόπρακτο με θέμα παρμένο από το απόσπασμα.\nΠαιδαγωγικές μέθοδοι: η συμβολή τους στην εκπαιδευτική διαδικασία αλλά και στη διάπλαση της προσωπικότητας των μαθητών.\nΗ εμπειρία της πρώτης μέρας στο σχολείο και η εγγραφή της στη συνείδηση των μαθητών.\nΤο απόσπασμα από την Αναφορά στον Γκρέκο, ενταγμένο στη θεματική ενότητα «Παλαιότερες μορφές ζωής», εμπεριέχει βιώματα οικεία στους μαθητές από την ατομική τους εμπειρία (αγωνία της πρώτης μέρας, φόβος του άγνωστου σχολείου), αλλά και αντιλήψεις και πρακτικές που ανήκουν οριστικά στο παρελθόν. Αυτό το βιωματικό υλικό μπορεί να αποτελέσει την αφόρμηση της διδακτικής προσέγγισης, η οποία στη συνέχεια θα επικεντρωθεί στα ανάμεικτα συναισθήματα του νεαρού Ν. Καζαντζάκη, τη μέρα που πρόκειται να πάει για πρώτη φορά στο σχολείο: από τη μια νιώθει χαρούμενος και ανυπόμονος να ζήσει την καινούρια εμπειρία, από την άλλη όμως νιώθει φόβο για τον άγνωστο κόσμο του σχολείου. Η παρουσία του πατέρα τού δίνει την αίσθηση της στήριξης και της προστασίας.\nΩστόσο, τόσο η αντίληψη και η νοοτροπία του πατέρα για την απόλυτη δικαιοδοσία του δασκάλου απέναντι στο μαθητή - παιδί, όσο και η παιδαγωγική μέθοδος που εφαρμόζει ο δάσκαλος είναι εντελώς παρωχημένες αντιλήψεις και πρακτικές σήμερα. Για μια μεγάλη μερίδα του πληθυσμού, κυρίως για τις μεγαλύτερες ηλικίες, αυτές οι αντιλήψεις και οι πρακτικές είναι κομμάτι της παιδικής τους ζωής. Συνεπώς, το κείμενο μπορεί να αποτελέσει αφορμή για συζητήσεις όσον αφορά τις σχέσεις μαθητή - δασκάλου, αλλά και παιδιού - γονέα. Αξίζει να προσεχτεί η εικόνα του δασκάλου - διαβόλου που σχηματίζει ο μικρός μαθητής την πρώτη φορά που τον γνωρίζει, και κυρίως η βαναυσότητα με την οποία φέρεται στους μαθητές του ο δάσκαλος της τετάρτης τάξης. Οι μαθητές μπορούν να σχολιάσουν την περίεργη αντίληψη της «Νέας Παιδαγωγικής» που πρέσβευε ο δάσκαλος, η οποία περιοριζόταν μόνο στο διδακτικό μέρος και δε λάμβανε διόλου υπόψη τον ψυχισμό των μαθητών.\nΩς προς τη μορφή, τέλος, του αποσπάσματος, μπορεί να επισημανθεί ο ειρωνικός τόνος του αφηγητή όταν αναφέρεται στη «Νέα Παιδαγωγική», την οποία προφανώς θεωρεί απαρχαιωμένη, και το λεπτό χιούμορ που διαφαίνεται στο σημείο που το μικρό αγόρι ταυτίζει την «Παιδαγωγική» με γυναίκα.\nΠαράλληλο κείμενο, Δημήτρης Γκιώνης, Τώρα θα δεις...\nΔημήτρης Γκιώνης, Τώρα θα δεις..., Καστανιώτης, Αθήνα 1994, σ. 48-57. Παρατίθεται εδώ ένα απόσπασμα (σ. 50-51), όπου η παιδαγωγική μέθοδος που εφαρμόζεται είναι ανά¬λογη με αυτή που περιγράφεται από το Ν. Καζαντζάκη:\nΤο σχολείο μόνιμος βραχνάς αλλά και καταφύγιο. Γιατί όταν δεν είχε σχολείο, είχε δουλειά στο μαγαζί, θελήματα στο σπίτι. Μόνο που στο σχολείο έπρεπε να είσαι πάντα διαβασμένος και προσεχτικός, γιατί διαφορετικά έπεφτε ραβδί. Αυτά τα αναθεματισμένα μέρη του λόγου.\n― Πόσα είναι, Κούκο; ρώτησε την ημέρα εκείνη ο Τζαναβάρας και ήμουν βέβαιος ότι ευχόταν να μην τα ξέρω για να με λιανίσει.\n― Για πες τα...\n― Άρθρο, όνομα ουσιαστικό, επίθετο, αντωνυμία, ρήμα, πρόθεση...\n― Αυτά είναι έξι, δεν είναι δέκα. Τι τα 'κανες τ' άλλα; Φτου κι απ' την αρχή:\n― Άρθρο, όνομα ουσιαστικό, επίθετο, αντωνυμία, ρήμα...\n― Τώρα τα ‘βγαλες πέντε! Είσαι με τα καλά σου;\n― Όρθιος, εκεί με τους άλλους!\nΕυτυχώς που υπήρχε παρέα, η οποία έφτασε στο τέλος να είναι αριθμητικά μεγα¬λύτερη από τα μέρη του λόγου.\n― Γιατί δε διαβάσατε, ρε; τσίριξε. Τσιμουδιά.\nΑπό ένα αστραφτερό χαστούκι στον καθένα. Και καθώς το δεχτήκαμε όλοι περίπου ατάραχοι, μας περνάει και δεύτερο χέρι από το άλλο μάγουλο. Και κάποια στιγμή βγάζει αφηνιασμένος τη λουρίδα και μας λιανίζει τα πόδια.\n― Αύριο να μου το 'χετε γράψει είκοσι φορές στο τετράδιο και να το ξέρετε φαρσί!\nΣελίδες Νίκου Καζαντζάκη [πηγή: Ιστορικό Μουσείο Κρήτης]\nΝίκος Καζαντζάκης, ένας ταξιδευτής σε τόπους και ιδέες (διαδραστική εφαρμογή) [πηγή: Ιστορικό Μουσείο Κρήτης]\nΝίκος Καζαντζάκης, ΠΟΘΕΓ\nΕΠΟΧΕΣ ΚΑΙ ΣΥΓΓΡΑΦΕΙΣ, εκπομπή της ΕΡΤ


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΟΛΟΙ ΣΤΟ ΜΕΓΑ ΣΥΛΛΑΛΗΤΗΡΙΟ ΤΗΣ ΘΕΣΣΑΛΟΝΙΚΗΣ ΣΤΙΣ 8 ΣΕΠΤΕΜΒΡΙΟΥ ΜΑΖΙ ΜΕ ΤΟΝ ΜΙΚΗ ΘΕΟΔΩΡΑΚΗ! ΕΜΠΟΔΙΣΤΕ ΤΟΝ ΠΡΟΔΟΤΗ ΤΣΙΠΡΑ ΝΑ ΠΡΑΓΜΑΤΟΠΟΙΗΣΕΙ ΤΑ ΕΓΚΛΗΜΑΤΑ ΤΟΥ ΣΕ ΒΑΡΟΣ ΤΗΣ ΕΛΛΑΔΟΣ! ΕΧΕΙ ΣΥΜΦΩΝΗΣΕΙ ΣΤΟΝ ΔΙΑΜΕΛΙΣΜΟ ΤΗΣ ΠΑΤΡΙΔΑΣ ΜΑΣ... http://indobserver.blogspot.com/2018/08/8_25.html\nΟΛΟΙ ΣΤΟ ΜΕΓΑ ΣΥΛΛΑΛΗΤΗΡΙΟ ΤΗΣ ΘΕΣΣΑΛΟΝΙΚΗΣ ΣΤΙΣ 8 ΣΕΠΤΕΜΒΡΙΟΥ ΜΑΖΙ ΜΕ ΤΟΝ ΜΙΚΗ ΘΕΟΔΩΡΑΚΗ! ΕΜΠΟΔΙΣΤΕ ΤΟΝ ΠΡΟΔΟΤΗ ΤΣΙΠΡΑ ΝΑ ΠΡΑΓΜΑΤΟΠΟΙΗΣΕΙ ΤΑ ΕΓΚΛΗΜΑΤΑ ΤΟΥ ΣΕ ΒΑΡΟΣ ΤΗΣ ΕΛΛΑΔΟΣ! ΕΧΕΙ ΣΥΜΦΩΝΗΣΕΙ ΣΤΟΝ ΔΙΑΜΕΛΙΣΜΟ ΤΗΣ ΠΑΤΡΙΔΑΣ ΜΑΣ... http://indobserver.blogspot.com/2018/08/8_25.html\nΜε ένα μεγάλο συλλαλητήριο – συναυλία θα υποδεχτούν τον πρωθυπουργό Αλέξη Τσίπρα οι Θεσσαλονικείς την ημέρα των εγκαινίων...\nτης Διεθνούς Έκθεσης Θεσσαλονίκης.\nΣύμφωνα με αποκλειστικές πληροφορίες του thestival.gr, το απόγευμα της 8ης Σεπτεμβρίου θα πραγματοποιηθεί συλλαλητήριο για τη Μακεδονία υπό τους ήχους της ορχήστρας του Μίκη Θεοδωράκη.\nΗ πρωτοβουλία της διοργάνωσης ανήκει στον Φορέα Ανένδοτου Αγώνα για τη Μακεδονία και τη Δημοκρατία, βασικό συντελεστή της διοργάνωσης των πετυχημένων συλλαλητηρίων της Αθήνα και της Θεσσαλονίκης.\nΩς σημείο διεξαγωγής της συναυλίας επιλέχτηκε το άγαλμα του Μεγάλου Αλεξάνδρου στην παραλία της Θεσσαλονίκης.\nΣύμφωνα με πληροφορίες του thestival.gr, o Φορέας Ανένδοτου Αγώνα θα ανακοινώσει τη διοργάνωση του Συλλαλητηρίου εντός των επόμενων ωρών.\nΟι διοργανωτές, πριν ανακοινώσουν τη διοργάνωση του συλλαλητηρίου, ήρθαν σε συνεννόηση με την πλειοψηφία των φορέων που ασχολούνται με το ζήτημα της ονομασίας των Σκοπίων προκειμένου να εξασφαλιστεί η μέγιστη δυνατή συναίνεση και το καλύτερο δυνατό αποτέλεσμα.\nόλα τα παραπάνω αναφέρονται στο dikaiologitika.gr εμείς να προσθέσουμε ότι ο λαός της Θεσσαλονίκης και όχι μόνο, αλλά από όλη την Ελλάδα πρέπει να εμποδίσει με την παρουσία του τον Τσίπρα να συνεχίσει τα εγκλήματά του σε βάρος της χώρας. Είναι ο μεγαλύτερος προδότης όλων των εποχών. Μετά τα μνημόνια που υπηρέτησε πιστά όσο κανείς, έχει συμφωνήσει και στον διαμελισμό της πατρίδος μας.


ΒΟΝΙΤΣΑ ΝΕΑ: Το παρασκήνιο για το hot spot της Παλαίρου...Νέο Δελτίο Τύπου...!\nΤο παρασκήνιο για το hot spot της Παλαίρου...Νέο Δελτίο Τύπου...!\nΛάβαμε Δελτίο Τύπου από τον κ.Ευάγγελο Παπαγεωργίου\nο οποίος είναι Σύμβουλος του Υφυπουργού παρά τω Πρωθυπουργώ Τέρενς Κουίκ και Πολιτευτής των Ανεξαρτήτων Ελλήνων\nΝ. Αιτ/νίας με θέμα :\n«STOP στην εγκατάσταση hot spot στη Πάλαιρο»\nΔιαβάστε αρχικά το Δελτίο Τύπου\nκαι μετά δείτε λίγα δικά μας λόγια...\nΤην περασμένη εβδομάδα ο Δήμαρχος Ακτίου- Βόνιτσας\nΓιώργος Αποστολάκης, ο Αντιδήμαρχος Νίκος Τσακάλης\nκαι ο Πρόεδρος Κοινότητας Πάλαιρου Δημήτρης Στάχτιαρης\nμαζί με τον Πολιτευτή των Ανεξαρτήτων Ελλήνων στο Νομό Αιτωλοακαρνανίας Ευάγγελο Παπαγεωργίου, που είχε ενημερωθεί από τον ιατρό Σπύρο Κούρτη και την Τοπική Επιτροπή των ΑΝ.ΕΛ, επισκέφτηκαν τους πολιτικούς και στρατιωτικούς συμβούλους του Υπουργού Εθνικής Αμύνης κ. Πάνου Καμμένου, προκειμένου να συζητήσουν το θέμα της εγκατάστασης κέντρου προσφύγων και μεταναστών στη παραλία της Πάλαιρου του Δήμου Ακτίου –Βόνιτσας.\nΑποτέλεσμα αυτών των επαφών ήταν να υψωθεί ένα STOP στην εγκατάσταση ενός τέτοιου κέντρου και να ακυρωθεί οποιαδήποτε σκέψη για υποβάθμιση της ευρύτερης περιοχής. Χάρις λοιπόν στη συνεργασία του Δήμου με τον Πολιτευτή των ΑΝ.ΕΛ Ευάγγελο Παπαγεωργίου και τις συντονισμένες μεταξύ τους ενέργειες το θέμα φαίνεται πως κλείνει οριστικά.\nΑυτή ήταν μια σημαντική παρέμβαση του Ευάγγελου Παπαγεωργίου, που τυγχάνει να είναι και Σύμβουλος του Υφυπουργού παρά τω Πρωθυπουργώ Τέρενς Κουίκ, ενώ ο ίδιος υποσχέθηκε να στηρίξει και στο μέλλον κάθε δίκαιο αίτημα των κατοίκων του Δήμου Ακτίου- Βόνιτσας.\nΤον επόμενο μήνα ο Ευάγγελος Παπαγεωργίου ανακοίνωσε ότι θα φέρει ένα φορτηγό 5 τόνων με ρούχα και τρόφιμα για τις ανάγκες του Κοινωνικού Παντοπωλείου του Δήμου Ακτίου –Βόνιτσας.\nΣύμβουλος Υφυπουργού παρά τω Πρωθυπουργώ Τέρενς Κουίκ\nΠολιτευτής Ανεξαρτήτων Ελλήνων Ν. Αιτωλοακαρνανίας.\nΜε αφορμή το νέο ενημερωτικό Δελτίο Τύπου\n- για το ζήτημα του HOT SPOT ΠΑΛΑΙΡΟΥ -\nτο ΒΟΝΙΤΣΑ ΝΕΑ σας μεταφέρει στοιχεία σε σχέση με τις προσπάθειες αποτροπής της δημιουργίας hot spot μεταναστών στην Πάλαιρο.\nΝαι πράγματι δεν υπήρξε ποτέ οριστική απόφαση για την δημιουργία hot spot.\nΥπήρχαν σίγουρα προεργασίες που είχαν να κάνουν με το Υπουργείο Άμυνας το οποίο είχε αναθέσει σε επιτροπή της Αεροπορίας να κάνει σχετική εισήγηση θετική ή αρνητική.\nΔεν ξέρουμε από ποιον ή από πού ξεκίνησε αυτή η ιδέα , ούτε ποιος έμαθε πρώτος τα τεκταινόμενα.\nΗ αλήθεια είναι ότι ο συντοπίτης μας γιατρός από την Πάλαιρο κ.Σπύρος Κούρτης ειδοποίησε τον κ.Ε.Παπαγεωργίου ( φαίνεται και από ανώνυμο σχόλιο σε άρθρο του ΞΗΡΟΜΕΡΟ NEWS ),\nμε αποτέλεσμα να γίνουν κάποιες συνδυασμένες κινήσεις αποτροπής του hot spot.\nΝα σημειώσουμε εδώ ότι ο Δήμάρχος Ακτίου Βόνιτσας\nσίγουρα είχε κάνει τις δικές του προετοιμασίες και κινήσεις ,\nκαι αυτό φαίνεται από το ΔΕΛΤΙΟ ΤΥΠΟΥ ( ΕΔΩ ) που εξέδωσε , από το σημείο που λέει για συναντήσεις με τα κύρια αρμόδια υπουργεία Εθνικής Άμυνας και Εσωτερικών, σε συνεργασία με την Τράπεζα Πειραιώς και με τον νομικό που χειρίζεται τα θέματα διοικητικών υποθέσεων στην Αθήνα , αλλά και από την αναφορά του για συντονισμό με ενωτικό τρόπο πολλών τοπικών παραγόντων ετεροδημοτών αλλά και άλλων.\nΤελικά ο Δήμαρχος όταν πήγε στην Αθήνα - μαζί με τον Αντιδήμαρχο Νίκο Τσακάλη και τον πρόεδρο της Παλαίρου Δημήτρη Στάχτιαρη - για την επίλυση του θέματος όπως είχε δεσμευτεί από το ανοιχτό Δημοτικό Συμβούλιο-Λαϊκή Συνέλευση , μεταξύ άλλων επαφών και συνεννοήσεων που είχε συνεργάστηκε και με τον κ.Παπαγεωργίου , με αποτέλεσμα το θέμα αυτό να λήξει οριστικά θετικά όχι μόνο για την Πάλαιρο αλλά και για όλο τον Δήμο Ακτίου Βόνιτσας και των γύρω περιοχών.\nΘέλουμε να τονίσουμε σαν ΒΟΝΙΤΣΑ ΝΕΑ ότι δεν θέλουμε να εμπλακούμε σε πολιτικές κομματικές παραταξιακές ρατσιστικές και ιδεοπολιτικές αντιπαραθέσεις.\nΣκοπός μας με αυτό το άρθρο είναι πέρα από την παρουσίαση του Δελτίου Τύπου του κ.Ε.Παπαγεωργίου να σας μεταφέρουμε αυτά που μάθαμε και αντιληφθήκαμε , και τίποτα περισσότερο.\nΔεν σχολιάζουμε και δεν είμαστε υπέρ κανενός και εναντίον κανενός.\nΥΓ : Το Κοινωνικό Παντοπωλείο του Δήμου Ακτίου –Βόνιτσας ξέρουμε ότι ετοιμάζεται.\nΚαι είμαστε χαρούμενοι που θα αποσταλεί και στην Βόνιτσα ενίσχυση 5 τόνων στα πλαίσια του προγράμματος προσφοράς και αλληλεγγύης για την καταπολέμηση της φτώχειας και την αντιμετώπιση της ανθρωπιστικής κρίσης σε όλο τον Νομό Αιτωλοακαρνανίας.\nΔείτε ΕΔΩ και ΕΔΩ σχετικά μας άρθρα...\nΕτικέτες ΑΝΑΚΟΙΝΩΣΕΙΣ, ΔΕΛΤΙΟ ΤΥΠΟΥ, ΔΗΜΑΡΧΟΣ, ΠΑΛΑΙΡΟΣ, ΠΑΠΑΓΕΩΡΓΙΟΥ, HOT SPOT


Λουκάς Χρέλιας: Από το σχολείο στο θέατρο – ΔΡΩΜΕΝΑ\nΛουκάς Χρέλιας: Από το σχολείο στο θέατρο > ΠΕΡΙΣΣΟΤΕΡΑ > ΜΑΡΤΥΡΙΕΣ > Λουκάς Χρέλιας: Από το σχολείο στο θέατρο\nΤΟ ΘΕΑΤΡΙΚΟ μπουλούκι δεσπόζει στην προπολεμική αλλά και τη μεταπολεμική Ελλάδα ως ο κατεξοχήν φορέας της ψυχαγωγίας της. Οφείλουμε να λογαριαζόμαστε τυχεροί που ένας από τους αριστείς του είδους και τους πρωτομάστορες του μπουλουκιού στην Ελλάδα, ο Λουκάς Χρέλιας, μας άφησε πεθαίνοντας την αυτοβιογραφία του. Μια αυτοβιογραφία που κατά εκπληκτικό τρόπο μας γνωρίζει, μαζί με τις περιπέτειες ενός θιάσου που οδεύει με ξεροβόρια και λιοπύρια μέσα από τα δύσβατα μονοπάτια των επαρχιακών, κυρίως, κωμοπόλεων, τα κοινωνικά ήθη πολλών διακεκαυμένων εποχών της ελληνικής ζωής. Ο Λουκάς Χρέλιας στον ανηφορικό θεατρικό του δρόμο που τον ανέβηκε με τα μέλη της οικογένειάς του και με άλλους καλλιτέχνες, εικονογραφεί μια ομόλογη αλλά και διαφορετική εκδοχή του μεταγενέστερου, από τα χρόνια της δικής του δοκιμασίας, “Θιάσου” του Θόδωρου Αγγελόπουλου. (Οπισθόφυλλο του βιβλίου)\n[…] Οι Αποκριές αυτής της χρονιάς για μένα ήταν σωστός εφιάλτης. Από τη μια μεριά ο φόβος μη μάθει ο πατέρας μου τα μαθητικά μου χάλια κι από την άλλη ντρεπόμουνα να βγω από το σπίτι γιατί οι συγχωριανοί συμμαθητές μου θα είχαν οπωσδήποτε διαδώσει τη μαθητική μου ανταρσία. Σάββατο, Κυριακή και Δευτέρα δεν είχα βγει πέρα από την αυλή μας, που είναι στο κέντρο του χωριού. Εφιαλτική η ζωή μου αυτές τις τρεις μέρες της Αποκριάς. Δεν έβλεπα την ώρα να ’ρθει το πρωί της Τρίτης για να φύγω.\nΗ βάβα μου η κακομοίρα ετοίμαζε το καλαθάκι με τα τρόφιμα που θα ’παιρνα μαζί μου: ψωμί, ελιές λίγο τυρί απ’ τις κατσίκες μας κι έναν κόκορα μαδημένο, έτοιμο για το φούρνο, και ό,τι άλλο μπορούσε για να μ’ ευχαριστήσει, καθώς και τα εσώρουχά μου πλυμένα και σιδερωμένα με το καρβουνοσίδερο, τα τσουράπια μου τα μάλλινα που τα έπλεκε με τα ζαρωμένα γέρικα χεράκια της. Όλα για τον Λουκά, να μάθει γράμματα για να μη μείνει κι αυτός στο χωριό ξωμάχος και ζευγάς στα χωράφια. Να γίνει επιστήμονας, όπως τα παιδιά του Σπύρου Σκαλτσά, για να μπορέσει μια μέρα να ξαποστάσει κι ο γερο-πατέρας του. Μεγάλη η χαρά τους που θα μάθαινα πολλά γράμματα. Καμάρι το ’χε η αδερφή μου η Αμαλία που θα ’χε αδερφό επιστήμονα. Εγώ όμως το βιολί μου. Είχε καρφωθεί μέσα μου να γίνω ηθοποιός όπως ο Ιβάν Πέτροβιτς, ο Ραμόν Νοβάρο, ο Χάρυ Μπορ κι άλλοι ηθοποιοί του κινηματογράφου της εποχής εκείνης.\nΕίμαι αναστατωμένος. Όλα μέσα στο κεφάλι μου ανακατωμένα. Η αγάπη της βάβας, ο πόνος της μάνας, η λατρεία και το καμάρι της αδερφής κι ο φόβος του πατέρα. Ολόκληρη επανάσταση μέσα στην παιδική μου καρδιά κι όλα αυτά τα ανάκατα κι αξεχώριστα συναισθήματα νικήθηκαν από την αμετάκλητη απόφασή μου, την αγάπη μου για το θέατρο.\nΚι έτσι την Τρίτη της Καθαροβδομάδας, μαζί μ’ όλα αυτά τα συναισθήματα, φορτώθηκα και μ’ όλες τις μελλοντικές ευθύνες. Πρωί-πρωί μπήκα κι εγώ στο σαραβαλάκι λεωφορείο, όχι αυτό που πάει για το Μεσολόγγι, στο σχολείο, γιατί εκεί βρώμαγε μπαρούτι, αλλά εκείνο που πάει στο Αγρίνιο. Στο θέατρο.\nΤώρα με τις εκατό δραχμές πώς θα τα βγάλω πέρα; Τι θα φάω και πού θα κοιμηθώ; Καινούργιες σκέψεις, καινούργιες υπευθυνότητες. Όλα αυτά ανακατεύονται στο μυαλό μου. Έχω μετανιώσει; Να πάρω το τρενάκι και να πάω στο Μεσολόγγι; Εκεί τα ’χω βρωμίσει Πώς θα παρουσιαζόμουνα στον καθηγητή; Οι συμμαθητές μου θα με παίρναν στο “μεζέ”. Με τι βιβλία θα εξακολουθούσα τα μαθήματα; Και το σπουδαιότερο είναι πως θα ’μενα στην ίδια τάξη. Και την επόμενη χρονιά ο γέρος δε θα μ’ έστελνε στο σχολείο. Έτσι κι αλλιώς το σχολείο ξόφλησε. Βρίσκομαι προ τετελεσμένου γεγονότος.\nΠΗΓΑ στο θέατρο και βρήκα τους θιασάρχες Μπίνη και Μπολίνη. Τους είπα την απόφασή μου αλλά και ψέματα, ότι άφησα το σχολείο με τη συγκατάθεση του πατέρα για να ακολουθήσω το θίασο. Έτσι έγινα δεκτός στο θίασο και ανέλαβα αμέσως και καθήκοντα. Μου δώσανε το θεατρικό έργο που θα παίζανε το βράδυ, το Γιο του ίσκιου του Σπύρου Μελά, να το διαβάσω γιατί το βράδυ θα το υπέβαλλα.\nΎστερα πήγαμε στο μαγέρικο να φάμε. Έβγαλα το χωριάτικο ψωμί, τυρί κι ελιές, κι όλοι μαζί φάγαμε τη φασολάδα του μαγέρικου. Το βράδυ μετά την παράσταση θα τρώγαμε τον κόκορα που είχα μαζί μου, έτοιμο για την κατσαρόλα. Φώναξαν το μάγειρα και του είπαν να τον φτιάξει κοκκινιστό. Ο γερο-Μπολίνης τον ήθελε βραστό κι ο γερο-Μπίνης κοκκινιστό. Υπερίσχυσε η γνώμη του Μπίνη, που ήταν γερό ποτήρι, και έγινε κοκκινιστός γιατί έτσι τον θέλανε και τα κορίτσια.\nΜαγευτική η θέα του Κραβασαρά. Το μικρό λιμανάκι του μέσα στον Αμβρακικό κόλπο, που τα ακύμαντα νερά του τα έσκιζαν μια φορά τη βδομάδα οι πλώρες των καραβιών που έκαναν τη συγκοινωνία, ήταν μια μαγεία για μένα που για πρώτη φορά αντίκριζα πλεούμενα.\nΣτο παραλιακό καφενείο του Φλώρου στήθηκε η σκηνή και κάθε βράδυ γέμιζε από θεατές διψασμένους για θεατρική ψυχαγωγία. Εδώ στον Κραβασαρά ανέβηκα για πρώτη φορά στη σκηνή σαν επαγγελματίας ηθοποιός. Υποδύθηκα τον Σταυράκη στη Μαρία Πενταγιώτισσα. Ο Σταυράκης ήταν ο εραστής της Μαρίας και καθώς με είχανε δεμένο και με ανακρίνανε, ήθελα να “παίξω” τραγικά. Κοκκίνιζα, σφιγγόμουνα κι έτρεμα, αλλά το τρεμούλιασμα δεν ήταν από το παίξιμο του ρόλου, εγώ έτρεμα σύγκορμος μπας και χάσω τη συνοχή στη σκηνή και τα κάνω θάλασσα. Ο γερο-Μπίνης που κατάλαβε την αγωνία μου, για να μου δώσει θάρρος, μου πετάει ένα “Μπράβο, Λουκά”. Ξεϊδρωσα και πήρα κουράγιο.\nΤώρα το πράγμα είχε άλλη σημασία κι όχι αν έπαιξα καλά το ρόλο του Σταυράκη. Σημασία έχει πως ο θίασος είχε ανάγκη από έναν νέο, κι αυτός ο νέος ήμουνα εγώ, που θα μπορούσε ο θίασος ν’ ανεβάσει τα γνωστά του έργα. Την άλλη μέρα μου δίνουν νέο ρόλο, του Εδουάρδο στο Ναύτη Βαν Βρουστ, και στη συνέχεια μεγαλύτερους ρόλους, που ταίριαζαν στην ηλικία μου και στην ηλικία της ενζενί Σοφίας που πάντα θα έπαιζα μαζί της. Τους ρόλους μου τους μάθαινα στα πεταχτά και γρήγορα απ’ έξω. Την είχα από μαθητής τη συνήθεια να αποστηθίζω εύκολα. Έπειτα ο πόθος μου για το θέατρο μου ’δινε περίσσια όρεξη και δύναμη. Από το πρωί ξεκινούσα με το βιβλίο υπό μάλης, έπαιρνα τον παραλιακό δρόμο που πάει για την Άρτα, την άραζα στης ακροθαλασσιάς τα βράχια και διάβαζα δυνατά για να συνηθίσω να λέω καθαρά και στρογγυλά τις λέξεις του κειμένου και να αποφύγω τη ρουμελιώτικη προφορά και τους ιδιωματισμούς που ήταν ριζωμένα μέσα μου και καταβρόχθιζα φωνήεντα και καταλήξεις. Παιδί ακόμα, τι να ’κανα; Έπρεπε να φανώ άξιος. Έπρεπε να γίνω καλός ηθοποιός, για να χαρούν κι οι γονείς μου που δεν είχαν μεγάλη εκτίμηση σο θέατρο. Τόσα ξέρανε και δικαιολογημένα έτσι σκεφτόντουσαν γιατί τους είχανε χιλιοπαίξει και ξέραν τι θα κάνουν και πώς θα σταθούν στη σκηνή, ενώ εγώ άπειρο παιδί του χωριού τι να ξέρω. Διαβάζοντας μεγαλοφώνως κοντά στη θάλασσα θυμόμουνα τον αρχαίο Δημοσθένη που ’βαζε χαλίκια στη γλώσσα του. Έτσι μάθαινα τους ρόλους μου.\nΈνα πρωινό με φωνάζει ο γερο-Μπίνης και μου δίνει ένα μάτσο καπνό και μια φαλτσέτα τσαγκάρικη να τον κάνω χαρμάνι γιατί ήξερα από τέτοια. Βάζω τη φαλσέτα στην από μέσα δεξιά τσέπη του σακακιού μου, με την αιχμή προς τα πάνω για να μη μου τρυπήσει την τσέπη. Παίρνω ένα ποδήλατο και τραβώ το δρόμο της Λευκάδας. Φτάνω μέχρι ένα ξωκκλήσι, παραπέρα δεν πήγαινε ο δρόμος, κατεβαίνω γιατί δεν μπορούσα να γυρίσω ποδηλατώντας κι όπως κάνω να ξανανέβω στο ποδήλατο, η φαλτσέτα χτυπάει πάνω στη σέλα και καρφώνεται στα πλευρά μου. Το αίμα έτρεχε. Βάζω το μαντίλι μου και τρέχω γρήγορα στο ποδηλατάδικο. Με βλέπει ο ποδηλατάς κατακίτρινο. Με ρωτάει τι συνέβη και του δείχνω τα αίματα και την πληγή. Με παίρνει και πάμε στο φαρμακείο. Το τραύμα ήταν σοβαρό. Παρ’ ολίγο να έφτανε η φαλτσέτα στον πνεύμονα.\n“Φτηνά τη γλύτωσες. Αν ήτανε από αριστερά, δύσκολα…” μου λέει ο φαρμακοποιός.\nΜαθεύτηκε σ’ όλη την αγορά πως το παιδί του θιάσου παρ’ ολίγο να την κλάσει, όπως λένε στην πατρίδα μου. Ο γερο-Μπίνης φοβήθηκε γιατί θεώρησε τον εαυτό του υπεύθυνο. Εγώ όμως συνήλθα γρήγορα. Μαθημένος ήμουνα, είχα δοκιμάσει πολλές φορές τέτοιες καταστάσεις από γαϊδαροπεσίματα κι έχω ακόμα τα σημάδια στο κεφάλι μου. Το μόνο που φοβόμουνα μήπως το βράδυ δε μ’ αφήσουν να παίξω. Έγινα περδίκι! Τι είναι ο πόνος μπρος στο θέατρο. Έπαιξα κι είχα και επιτυχία. Πάντα πονούσα, μα ο πόνος της πληγής μεταγγιζόταν στον πόνο της καρδιάς που εκφραζόταν με τους λυρικούς στίχους του έργου που έλεγα στην Αύρα, που την υποδυόταν η χαριτωμένη Σοφία, η οποία μόνο μέσα στο ρόλο της μου ανταποκρινόταν. Τρεις πόνοι: ο πόνος της φαλτσέτας, ο πόνος για την Αύρα του έργου και ο πόνος για τη Σοφία που πονούσε για τον Αλέκο της. Ένας πόνος 1+1+1 = μπουκάλα εγώ.\nΚάθε μέρα αλλαγή προγράμματος. Νέο έργο, νέα νούτικη κωμωδία, καινούργια νούμερα. Από τα τελευταία δεν είχα ιδέα.. Μια μέρα που δεν έπαιζα στο έργο, μου είπανε να παίξω στη νούτικη κωμωδία Τα δικηγορικά γελοία. Σ’ αυτή την κωμωδία ο κάθε ηθοποιός έβγαινε κι έλεγε ό,τι ήθελε, σχετικά όμως με τον καμβά της κωμωδίας. Ο γερο-Μπίνης μου λέει:\n“Το βράδυ να βγεις κι εσύ να πεις κάτι απ’ τη ζωή σου, ό,τι σου κατέβει, κάτι που σου ’χει κάνει εντύπωση”.\nΞαφνιάστηκα. Τι δουλειά έχει η αλεπού στο παζάρι; Εγώ δεν ήξερα πού πάνε τα τέσσερα, δυσκολευόμουνα και μ’ αυτά που διάβαζα. Έσπαγα το κεφάλι μου, βασάνιζα το μυαλό μου μπας και μου κατέβει καμιά ιδέα, αλλά πού… Ξεραϊλα.\nΠήγα στην ταβέρνα που τρώγαμε, του μπαρμπα-Θανάση. Ένας ιδιόρρυθμος τύπος χωρικού ταβερνιάρη με καλοκάγαθο ύφος, με μουστάκι που το ’χε σαν εθνικό σύμβολο, πάντα γελαστός και με τα καλαμπούρια του. Κάθε βράδυ μας καλοδεχότανε κι όταν τελείωνε το σερβίρισμα, γέμιζε την πάφλινη οκά κοκκινέλι, έπαιρνε και το ποτήρι του και καθότανε στο τραπέζι μας για να πιούμε και να κουτσομπολέψουμε.\nΤούτο το πρωινό, αφού μου είπε ο γερο-Μπίνης να παίξω κι εγώ στην κωμωδία και μου ’δωσε και τη μίτζα μου, πάω κατευθείαν στην ταβέρνα του μπαρμπα-Θανάση. “Μπαρμπα-Θανάση”, του λέω, “βάλε μου μισή φασολάδα για κολατσό”.\n“Σε βυζαίνανε οι νεράιδες κι ήρθες πρωί-πρωί;”\nΚαι παίρνει ένα βαθύ πιάτο και την κουτάλα. Τη βουτάει στην κατσαρόλα που βράζανε τα φασόλια και γεμίζει το πιάτο.\n“Λίγη φασολάδα είπα, μπαρμπα-Θανάση”.\n“Μωρέ φάε τον περίδρομο και σκάσε. Λίγη είναι”.\nΟ καλός μπαρμπα-Θανάσης ήξερε από κάτι τέτοια γιατί από μικρός βγήκε στη βιοπάλη, ξενιτεύτηκε, ξενοδούλεψε και γνώριζε από πείνα πριν αράξει στον Κραβασαρά και στην ταβέρνα του.\nΑφού απόφαγα, σκεφτόμουνα τι θα πω το βράδυ στην κωμωδία. Ο μπαρμπα-Θανάσης καθότανε στην καρέκλα του κι ακουμπισμένος με τον αριστερό αγκώνα στο τραπέζι κάπνιζε αρειμανίως το τσιγάρο του. Η πελατεία ήταν πάντα η ίδια κι ερχόταν στην ώρα της. Είχε όμως και κάτι πρώιμες επισκέψεις και να πρώτος και καλύτερος ένας γνωστός μπεκρής, που άρχιζε από τα χαράματα το κονιάκ κι αργότερα το κοκκινέλι στον μπαρμπα-Θανάση. Μπαίνει μέσα τρεκλίζοντας και λέει:\n“Μπαρμπα-Θανάση, φέρε μου ένα κατοσταράκι, λίγο ψωμάκι κι ένα μπακαλιαράκι”.\nΟ μπαρμπα-Θανάσης δεν του δίνει σημασία και καπνίζει έχοντας κλεισμένα τα μάτια κι ονειροπολώντας.\n“Μπαρμπα-Θανάση, δωσ’ μου ένα κατοσταράκι, ένα ψωμάκι κι ένα μπακαλιαράκι. Τα λεφτά που μου πήρες το χειμώνα θα τα πάρεις και το καλοκαίρι. Δώσ’ μου λίγο ψωμάκι, λίγο κρασάκι κι ένα μπακαλιαράκι”.\nΟ μπαρμπα-Θανάσης τον άκουγε αλλά δεν κούναγε από τη θέση του. Αυτό όμως συνεχίστηκε πολλές φορές, ώσπου ο μπαρμπα-Θανάσης αγανάκτησε και για να τον ξεφορτωθεί, του ’δωσε το κατοσταράκι και το μπακαλιαράκι.\nΤ’ άρπαξα! Αυτό θα κάνω το βράδυ στην κωμωδία. Θα κάνω τον μεθυσμένο. Όλη μέρα στριφογύριζε στο μυαλό μου ο μπεκρής κι ο μπαρμπα-Θανάσης.\nΗ κωμωδία Τα δικηγορικά γελοία είναι γεμάτη αυτοσχεδιασμούς, όπως όλες οι νούτικες κωμωδίες. Φερμένη κι αυτή από την Ιταλία, την πατρίδα της Κομέντια ντελ Άρτε. Πρωταγωνιστής είναι ένας δικηγόρος που ετοιμαζεται βιαστικά να πάει στο δικαστήριο, οπότε μπαίνει ένας θιασάρχης και του ζητάει να γράψει μια κωμωδία για το θίασό του που φιλοξενείται στην πόλη του. Το δικηγόρο τον κάνει ο Σπύρος Μπολίνης και το θιασάρχη ο Σπύρος Μπίνης. Ακολουθούν οι άλλοι ηθοποιοί του θιάσου και καθένας τους παρουσιάζει και μια κωμική κι απίθανη υπόθεση, που θέλοντας και μη ο δικηγόρος γίνεται κωμικός όπως και τα υπόλοιπα μέλη του θιάσου, που προσπαθούν να κλέψουν ο καθένας για λογαριασμό του την παράσταση της κωμωδίας.\nΠέρασαν όλοι οι ηθοποιοί, ο ένας κοντά στον άλλο. Ήρθε η σειρά μου, που περίμενα μ’ αγωνία πίσω από την κουίντα, μακιγιαρισμένος από την Γκόλφω Μπίνη. Με βαμμένη κόκκινη μύτη, με κόκκινο μάγκικο ζωνάρι, μια ρεπούμπλικα και ξεχτένιστα στο μέτωπο μαλλιά, καθώς και το σακάκι περασμένο το ένα χέρι στο μανίκι και στ’ άλλο χέρι ένα μεγάλο κομπολόι και το απαραίτητο μουστάκι. Η μεγάλη στιγμή έφτασε. Όλοι οι ηθοποιοί στα παρασκήνια γεμάτοι περιέργεια να δουν τι θα κάνω. Τρέμω ολόκληρος. Η Γκόλφω που είναι πίσω μου με σκουντάει.\n“Έλα, η σειρά σου…”\nΔιστάζω λίγο, μου ψιθυρίζει το τραγούδι που θα πω: “Τα παιδιά της γειτονιάς σου με πειράζουνε…” και παρασυρμένος λέω τραγουδώντς “Με πειράζουνε…” και με σπρώχνει να βγω στη σκηνή. Κι αρχίζω.\n“Μάλιστα”, ο δικηγόρος. “Τι θέλεις;”\n“Πήγα στον μπαρμπα-Θανάση… γράψε… Έγραψες;”\n“Γράψε: Πήγα στον μπαρμπα-Θανάση και του λέω…”\n“Και του λέω: Μπαρμπα-Θανάση, δώσ’ μου ένα κατοσταράκι, λίγο ψωμάκι κι ένα μπακαλιαράκι”.\n“Κι ο μπαρμπα-Θανάσης;”\n“Δεν έχει, μ’ λέει. Βρε μπαρμπα-Θανάση, δώσ’ μου ένα κατοσταράκι, λίγο ψωμάκι”.\n“… κι ένα μπακαλιαράκι”, αποτελειώνει ο δικηγόρος.\n“Δεν έχει, μ’ λέει. Βρε μπαρμπα-Θανάση, δώσ’ μου…”\n“Δεν έχει, σου λέει…”\n“Βρε μπαρμπα-Θανάση… γράψε… Έγραψες;”\n“Γράψε: Βρε μπαρμπα-Θανάση… Έγραψες;”\n“Βρε ποδαρικό που μου ’κανε ο θεατρίνος!”\n“Έγραψες; Σβήσ’ τα”.\nΤα ’χω χάσει και είμαι σαστισμένος και επαναλαμβάνω τα ίδια και τα ίδια.\n“Κόλλησε η βελόνα. Λέγε τι θέλεις και βιάζομαι”.\n“Κάτσε, μπαρμπα-Θανάση… Μπαρμπα-Θανάση, τα λεφτά που μου πήρες το χειμώνα θα τα πάρεις και το καλοκαίρι. Γράψε: Μπαρμπα-Θανάση, δώσ’ μου ένα κατοσταράκι…”\n“… λίγο ψωμάκι…” αρπάζει την πάτα και αρχίζει να με χτυπάει, “κι ένα μπακαλιαράκι… Παρακάτω!”\nΈχει σταματήσει το μυαλό μου και δεν μπορώ να βρω λέξεις για να προχωρήσω, επαναλαμβάνω τα ίδια και δε φεύγω απ’ τη σκηνή, οπότε αγανακτισμένος ο Μπολίνης με χτυπάει με την πάτα όπου έβρισκε, στην πλάτη, στο κεφάλι, κι όσο χτυπούσε, τόσο οι θεατές γελούσαν, κι όσο γελούσαν, τόσο εγώ επίμονα να επαναλαμβάνω “Μπαρμπα-Θανάση, δώσ’ μου ένα κατοσταράκι”, ώσπου ο Μπολίνης άρχιζε να φωνάζει στους ηθοποιούς να με πάρουν από τη σκηνή.\n“Πάρτε τον! Βγάλτε τον έξω, έξω, έξω!” και πέφει στην καρέκλα πραγματικά εξαντλημένος.\nΜόλις τον βλέπω σωριασμένο στην καρέκλα, βγάζω τη ρεπούμπλικα και το μουστάκι και δείχνοντάς τον λέω:\n“Έτσι για καθότανε ο μπαρμπα-Θανάσης”.\nΈσπασε το θέατρο από τα χειροκροτήματα. Αυτή η ανέλπιστη και απροσδόκητη επιτυχία μ’ έκανε φίρμα στον Κραβασαρά. Όπου πήγαινα στην αγορά, μου φωνάζανε “Ο μπαρμπα-Θανάσης έτσι για καθότανε”. Το ίδιο και στο μαγέρικο, αντί για χαιρετισμό, λέγανε μπαίνοντας “Ο μπαρμπα-Θανάσης έτσι για καθότανε”.\nΈνιωθα πολύ ευτυχισμένος με τον μελλοντικό δρόμο που χάραξα κι έπλαθα όνειρα ευτυχίας. Κάθε φορά που ανέβαινα στη σκηνή, το θάρρος μου μεγάλωνε. Παρακολουθούσα από τις κουίντες το παίξιμο των βετεράνων ηθοποιών. Ήταν σπουδαίοι με το άνετο παίξιμό τους που με ηλέκτριζε. Δοκιμασμένοι εργάτες του παλκοσένικου, άψογοι μύστες της υποκριτικής τέχνης, που πάλεψαν σ’ όλη τους τη ζωή δίνοντας ψυχαγωγία και πνευματική τροφή στον διψασμένο κόσμο της ελληνικής υπαίθρου εκείνα τα δύσκολα χρόνια, που η στέρηση ακόμα και των πιο απαραίτητων αγαθών μάστιζε τα χωριά του βουνού και του κάμπου. Οικογενειάρχες οι θιασάρχηδες με τις κόρες τους, δημιουργούσαν γνήσια οικογενειακή ατμόσφαιρα με τις παραστάσεις τους, ένιωθα μια θαλπωρή ανάμεσά τους. Κι απορούσα πώς είναι δυνατόν να κακολογείται το θέατρο σε τέτοιο βαθμό από τους δικούς μου και θέλησαν να σταθούν εμπόδιο στα σχέδιά μου και ενήργησαν με τέτοιο τρόπο, που ένα πρωί έρχεται στο καφενείο ένας χωροφύλακας και λέει στους θιασάρχες να περάσουν από την αστυνομία. Ποιος ήταν ο λόγος; Αναρωτιόνταν οι θαμώνες του καφενείου και σε κάθε τραπέζι έλεγε καθένας το κοντό και το μακρύ του. Σε λίγο ξαναφάνηκε ο ίδιος χωροφύλακας κι έρχεται σ’ εμένα και μου λέει να τον ακολουθήσω στην αστυνομία. Δεν είχα κάνει τίποτα για να φοβάμαι, πήγα.\nΦτάνουμε στην αστυνομία και στο γραφείο του διοικητή του τμήματος ήταν και μια νεαρά κυρία. Με καλοδέχτηκε ο διοικητής με χαμόγελα, καθώς και η κυρία, και μου λέει σαν να με ήξερε από χρόνια, σαν να ’ταν συγγενής, χωριανός, τέλος πάντων σαν από παλιά γνωστός.\n“Βρε Λουκά, άφησες το σχολείο για να γίνεις θεατρίνος;”\nΑκούγοντας αυτά τα λόγια κατάλαβα πως οι δικοί μου κάτι μου σκάρωσαν.\n“Δε θες να συνεχίσεις το σχολείο, να μάθεις γράμματα και να γίνεις ένας επιστήμων, ένας χρήσιμος άνθρωπος στην κοινωνία, να βοηθήσεις και τους γονείς σου στα γεράματά τους;” μου λέει ο διοικητής.\nΕίπε και πολλά άλλα ωραία λόγια που έδειχναν το ενδιαφέρον του και κατέληξε:\n“Η κυρία από δω” – είπε το όναμά της μα δεν το θυμάμαι – “είναι δασκάλα τη Ναύπακτο. Είναι με άδεια εδώ και αύριο θα φύγει. Θα πας κι εσύ μαζί της, τα ναύλα είναι πληρωμένα από τον αδερφό σου τον Λάμπη. Αν δε θελήσεις να πας, θα πούμε στους θιασάρχες να μη σε πάρουν μαζί τους σαν θα φύγουν από δω”.\nΚι άλλα πολλά μου είπανε με τη δασκάλα, μου πιπιλίσανε το μυαλό. Δεν μπορούσα να κάνω κι αλλιώς. Δε θα με παίρναν μαζί τους οι θιασάρχες, δεν ήθελα να πάω στο χωριό, προτίμησα να πάω στη Ναύπακτο με τη δασκάλα.\nΎστερα από δυο μέρες περνούσε ένα καραβάκι που έκανε την άγονη γραμμή – νομίζω, αν θυμάμαι καλά, ήταν το “Ναυσικά”. Μπαριζόμαστε κι εμείς και πάμε για τη Ναύπακτο. Τα όνειρά μου σβήσανε, όχι όμως κι οι ελπίδες.\nΑπόσπασμα από το βιβλίο: Λουκάς Χρέλιας, Όλη η Ελλάδα είναι ένα πατάρι. Εκδόσεις Καστανιώτη, Αθήνα 1998.\nΟ Λουκάς Χρέλιας γεννήθηκε το Μάιο του 1910 στον Άγιο Ανδρέα Μακρυνείας Μεσολογγίου. Τέλειωσε το δημοτικό σχολείο στο χωριό του και το σχολαρχείο στη γειτονική Γαβαλού. Ασχολήθηκε με το θέατρο ευθύς μετά την αποφοίτησή του από το σχολαρχείο, δημιουργώντας το «μπουλούκι» των Χρέλια, που κυριάρχησε για δεκαετίες στην επαρχιακή Ελλάδα, προσφέροντας ψυχαγωγία στους κατοίκους της. Περιόδευσε, πάντα με το «μπουλούκι» του, σε χώρες του εξωτερικού, φτάνοντας ως τη Λατινική Αμερική. Διετέλεσε για πολλά χρόνια ταμίας του Σωματείου Ελλήνων Ηθοποιών και πρόεδρος της Εξελεγκτικής του Επιτροπής. Πέθανε το 1994 σε ηλικία ογδόντα τεσσάρων ετών, αφήνοντας, μαζί με την αγαθή μνήμη της προσφοράς του στον κόσμο της ελληνικής επαρχίας, ένα μοναδικό ντοκουμέντο για τα κοινωνικά και καλλιτεχνικά ήθη της εποχής που έδρασε, την παρούσα αυτοβιογραφία του.


Γιούλη Ζαχαρίου: Οσκαρική συνταγή… ( Το πράσινο βιβλίο του Πίτερ Φαρέλι 2018) – Περιοδικό Περί Ου\nΣτις ΗΠΑ τη δεκαετία του ’60, δυο εντελώς διαφορετικοί άνθρωποι – ο ένας μαύρος, ομοφυλόφιλος, επιτυχημένος πιανίστας, πλούσιος, καλλιεργημένος και εκλεπτυσμένος, ο άλλος, Ιταλός μετανάστης, μπράβος σε νυχτερινά κέντρα, οικογενειάρχης, άξεστος και ρατσιστής – θα συναντηθούν σε μια σχέση επαγγελματική. Δυο κόσμοι εντελώς διαφορετικοί και ξένοι και η συμπόρευση τους εκ προοιμίου δύσκολη και προβληματική. Θα συναντηθούν; Θα δεχτούν να μπουν και να μάθουν ο ένας τον κόσμο του άλλου; Είναι δυνατόν οι φυλετικές, ταξικές, μορφωτικές τους διαφορές να αμβλυνθούν; Είναι δυνατόν να συνυπάρξουν;\nΘέμα αναμφισβήτητα ιδιαίτερα ενδιαφέρον, καυτό και πολυεπίπεδο.\nΚαι να, το πρώτο υλικό της οσκαρικής συνταγής: θέμα που αφορά σχεδόν πάντα κάποιες πάσχουσες μειονότητες, ώστε η ταινία να αποκτήσει το απαραίτητο τεκμήριο προοδευτικότητας και κοινωνικής ευαισθησίας. Το υποκριτικό Χόλιγουντ εμφανίζεται συνήθως αλληλέγγυο με τη φωνή των εκάστοτε αδυνάτων…. ειδικά όταν επιδιώκει βραβεία! Δε θα είχα καμιά αντίρρηση, αν δεν υπήρχε και το\nδεύτερο χολιγουντιανό υλικό του ‘’Πράσινου βιβλίου’’: ο τρόπος διαχείρισης του καυτού θέματος.\nΣενάριο προβλέψιμο, στηριγμένο σε υπαρκτά πρόσωπα – στοιχείο που προσθέτει σε συγκίνηση -, ιστορία καραμελωμένη με στρογγυλεμένες τις γωνίες ( ένα τέτοιο θέμα διαθέτει μπόλικες…), εξωραϊσμένες καταστάσεις και ένα happyendπου το περιμένεις από την αρχή… Και όλα αυτά, με αναμφισβήτητη τεχνική αρτιότητα, με ισόποσες δόσεις κοινωνικής καταγγελίας, συγκίνησης και χιούμορ, με άριστους ηθοποιούς, με έξοχη αναπαράσταση εποχής και με τη δόση αισιοδοξίας\nπου λίγο πολύ όλοι μας έχουμε, ειδικά σήμερα, ανάγκη… Ιδανική συνταγή για βραβεία και για εισπρακτική επιτυχία!\nΠροσωπικά αγαπώ και τις ταινίες που προσφέρουν δυο ευχάριστες ώρες, αρκεί να έχουν διάφανες προθέσεις. Με ενοχλεί όμως όταν μια ταινία, μέσω των ευκολιών της και μέσω της συγκίνησης που προσφέρει στο σύγχρονο θεατή, επιβεβαιώνει τις κοινωνικές ευαισθησίες του και την προοδευτική οπτική του, καθησυχάζοντας τις όποιες κρυφές\nενοχές του. Ενοχές για την απάθεια και την ανοχή του στον φυλετικό ρατσισμό και σε κάθε είδους διακρίσεις που βιώνει μέσα στη χώρα του, τη γειτονιά του, την παρέα του . Διακρίσεις που κι ο ίδιος ίσως κάνει, ρατσισμό που κι ο ίδιος ίσως κρύβει ανομολόγητα μέσα του…\nΥΓ Αφήνω ασχολίαστη μια προτροπή προς τους θεατές, που διάβασα σε πολλές, διαδικτυακές και μη, κριτικές: ‘’πηγαίνετε άνετα, άφοβα…’’! Την υποβάλλω στην κρίση σας – για την ταινία, τους κριτικούς και το σύγχρονο κοινό. Κυρίως το τελευταίο…\nTagged κοινό, κόσμοι, κριτικές, οσκαρικά\nΣκιτσογραφίες 5×5: Τζεμίλ Τουράν Μπαζιντί\nΑνθούλα Δανιήλ: Ρυουνόσουκε Ακουτάγκαβα – Βίος και Πολιτεία ενός ηλιθίου. Μετάφραση, επίμετρο, σημειώσεις: Αγγελική Κορρέ Εκδ. Κοβάλτιο 2018\nliza dionisiadou\t 6 Μαρτίου 2019 at 12:17 μμ\nΕξαιρετική προσέγγιση ! Με εκφράζει απόλυτα.


Ν. Δ. Καρούζος\nΑνθολόγος: Δημήτρης Αγγελής\nΕπιμέλεια: Δημήτρης Αγγελής\nΣημειώσεις: Το λεύκωμα αποτελείται από χρονολόγιο του Μ. Καραγάτση και ανθολόγιο κειμένων- κρίσεων, μαρτυριών και σχολίων για τη ζωή και το έργο του. Αρχειακό υλικό: Μαρίνα Καραγάτση, εκδόσεις "Εστία" και "Άγρα". Φωτογραφία εξωφύλλου: Ανδρέας Εμπειρίκος. Σχεδιασμός εντύπου: Σταύρος Κούλας.\n(Τελευταία Ενημέρωση Τιμής: 06-03-2008)\nΟ χρόνος που πέρασε τίποτα δε θόλωσε σ' αυτή τη μορφή, τίποτα δεν αφαίρεσε από το έργο του. Ή τον συλλογιζόμαστε, ή βλέπουμε μια του φωτογραφία, ένα του σκίτσο, νομίζουμε πως είναι εδώ μπροστά μας, πως θα μας μιλήσει, πως θα μας καρφώσει με τα δυνατά του μάτια που πότε αντανακλούσαν έναν δαίμονα, πότε μια ανυπόφορη πλήξη και πότε μια καλοκάγαθη παιδικότητα. Δεν έλειπε ο σαρκασμός και το περιγέλασμα από τα βλέμματα αυτά. Μα πάντα είχαν κάτι το οξύ, το τραχύ και το κοφτερό. Ψηλός, επιβλητικός, υπεροπτικός, ωραίος, είχε το ύφος ενός αρχηγού, κάποτε και ενός δικτάτορα. Ένοιωθε μέσα του ένα είδος υπεροχής και του άρεσε να την αποδείχνει και στις πιο παραμικρές λεπτομέρειες. [...]\nΛένε για τον Καραγάτση πως είναι "σεξουαλικός συγγραφέας". Η εντύπωση που έχω ειν' άλλη. Πρώτα-πρώτα, το σεξουαλικό στοιχείο δεν είναι το μόνο στις γραφές του Καραγάτση, κι ύστερα το στοιχείο αυτό δεν είναι μονοδιάστατο. Εγώ θα έλεγα πως ο Καραγάτσης είναι, τη λέξη τώρα την εφευρίσκω, δεν ξέρω πως να το πω αλλά τέλος πάντων, ερωτοσαρκικός, με ορισμένα εφόδια φροϋδισμού, με όχι όμως πλήρη γνώση του φροϋδικού κώδικα, όπως λ.χ. στον Ανδρέα Εμπειρίκο, παρεξηγημένον επίσης. Φανερώνει ο Καραγάτσης ισορρόπηση σώματος και αισθήματος.\nΚαραγάτσης, Μ., 1908-1960 (928)\nΕλίνα Αφεντάκη Παγοθραυστικό Περιοδικό "Θράκα" 2/8/2018\nΔημήτρης Χουλιαράκης Η διαχρονική αξία του Μ. Καραγάτση "Το Βήμα"/ "Βιβλία" 67 6/4/2008\nΕιρήνη Μπέλλα Ο παντοτινά νέος Καραγάτσης "Βραδυνή" 24 5/4/2008


Συνεργασία Ιδρύματος Ποιμαντικής Επιμορφώσεως και Θεολογικών ΕΚΠΑ – ΑΠΘ - VIOTIAPLUS\nΣυνεργασία Ιδρύματος Ποιμαντικής Επιμορφώσεως και Θεολογικών ΕΚΠΑ – ΑΠΘ\n- 11 Νοεμβρίου 2021\n- in Βοιωτία, Ελλάδα, Πρώτη σελίδα\nΔεν επιτρέπεται σχολιασμός στο Συνεργασία Ιδρύματος Ποιμαντικής Επιμορφώσεως και Θεολογικών ΕΚΠΑ – ΑΠΘ\nΜία νέα σελίδα ανοίγει στις επιμορφωτικές δυνατότητες κληρικών και λαϊκών στελεχών της Εκκλησίας μετά την υπογραφή του Συμφώνου Συνεργασίας που υπέγραψε το Ίδρυμα Ποιμαντικής Επιμορφώσεως της Ιεράς Αρχιεπισκοπής Αθηνών και οι Θεολογικές Σχολές του Εθνικού και Καποδιστριακού Πανεπιστημίου Αθηνών και του Αριστοτελείου Πανεπιστημίου Θεσσαλονίκης.\nΤο Σύμφωνο υπέγραψαν ο αρχιεπίσκοπος Αθηνών και πάσης Ελλάδος κ. Ιερώνυμος, ως Πρόεδρος του Ι.Π.Ε. και οι κοσμήτορες των Θεολογικών Σχολών Αθήνας Χρήστος Γ. Καραγιάννης και Θεσσαλονίκης Χρυσόστομος Σταμούλης. O αρχιεπίσκοπος συνεχάρη τις δύο πλευρές για την πρωτοβουλία τους και ευχήθηκε το Σύμφωνο Συνεργασίας να δώσει την ευκαιρία μίας καρποφόρας και δημιουργικής συνεργασίας για το καλό των κληρικών και των λαϊκών στελεχών της Εκκλησίας.\nPrevious article Κλειστά τα εστιατόρια, μπαρ, καφέ στις 16 Νοεμβρίου\nNext article Η εκδήλωση για τη μάχη του Δαδιού στην Αμφίκλεια


ΑΟΡΑΤΟ ΙΣΙΩΜΑ ΔΟΝΤΙΩΝ | ΜΙΧΑΛΙΑΝΟΥ ΕΛΕΥΘΕΡΙΑ\nHome Δόντια και ποιότητα ζωής ΑΟΡΑΤΟ ΙΣΙΩΜΑ ΔΟΝΤΙΩΝ\nH αόρατη μέθοδος για να ισιώσετε τα δόντια σας με διαφανείς νάρθηκες μπορεί να σας προσφέρει τα όμορφα ίσια δόντια που πάντα ονειρευόσασταν.\nΛειτουργεί μέσω μιας σειράς αόρατων, αφαιρούμενων και άνετων ναρθηκών που κανείς δεν μπορεί να δει ότι φοράτε! Έτσι μπορείτε να μιλάτε και να χαμογελάτε άνετα κατά τη διάρκεια της θεραπείας!\nΓιατί το να επιλέξετε τους αόρατους νάρθηκες;\n1) Είναι αόρατοι,επομένως κανείς δεν μπορεί να δει ότι φοράτε κάτι μέσα στο στόμα με σκοπό να ισιώσετε τα δόντια σας. Συνεπώς μπορείτε να χαμογελάτε και να μιλάτε άνετα κατά τη διάρκεια της θεραπείας.\n2) Είναι αφαιρούμενοι, έτσι μπορείτε να τρώτε και να πίνετε ό, τι θέλετε κατά τη διάρκεια της θεραπείας άνετα, απολαμβάνοντας το φαγητό σας, χωρίς περιορισμούς και χωρίς να γεμίζουν τα σιδεράκια σας με τροφές καθιστώντας γολγοθά το πλύσιμο των δοντιών.\n3) Είναι άνετοι, γιατί δεν περιέχουν μεταλλικά ή συρμάτινα στοιχεία τα οποία θα μπορούσαν να προκαλέσουν εκδορές στο στόμα σας κατά τη διάρκεια της θεραπείας.\n4) Οι αόρατοι νάρθηκες είναι ένα ορθοδοντικό σύστημα το οποίο σας επιτρέπει να δείτε το δικό σας εικονικό σχέδιο θεραπείας καθώς και το τελικό αποτέλεσμα πριν καν ξεκινήσετε την θεραπεία! Αυτό σημαίνει πως θα γνωρίζετε εκ των προτέρων πως θα φαίνονται τα δόντια σας μετά το τέλος της θεραπείας και αν θα σας αρέσει το αποτέλεσμα.\nΤι είναι οι αόρατοι νάρθηκες;\nΕίναι ο αόρατος τρόπος για να ισιώσετε τα δόντια σας.\nΤο αόρατο ορθοδοντικό σύστημα χρησιμοποιεί μια σειρά διάφανων αφαιρούμενων ναρθηκών για να ισιώσει τα δόντια σας χωρίς μεταλλικά ή συρμάτινα μέρη.\nΤο αόρατο ορθοδοντικό σύστημα έχει αποδειχθεί αποτελεσματικό στην κλινική έρευνα και στις οδοντιατρικές πρακτικές σε όλο τον κόσμο.\nΠώς λειτουργεί το αόρατο ορθοδοντικό σύστημα;\nΦοράτε κάθε σετ (άνω και κάτω δοντιών) αόρατων ναρθηκών ευθυγράμμισης για τουλάχιστον 2 εβδομάδες, αφαιρώντας τα μόνο για φαγητό και κατά την καθημερινή στοματική υγιεινή σας.\nΚαθώς αντικαθιστάτε κάθε σετ ναρθηκών με το επόμενο της σειράς, τα δόντια σας θα μετακινούνται σιγά-σιγά, εβδομάδα με εβδομάδα – μέχρι να ισιώσουν στην τελική θέση που έχει ορίσει ο ορθοδοντικός ή ο οδοντίατρος σας.\nΘα επισκέπτεστε τον οδοντίατρό σας περίπου μία φορά κάθε 2-6 εβδομάδες για να βεβαιωθεί ότι η θεραπεία σας προχωρά όπως είχε προγραμματιστεί.\nΟ χρόνος θεραπείας ποικίλλει ανάλογα με το πρόβλημα συνωστισμού που παρατηρείται στη στοματική σας κοιλότητα. Η τιμή της θεραπείας είναι ανάλογη του συνολικού αριθμού ναρθηκών που πρέπει να κατασκευαστούν προκειμένου να ισιώσουν τα δόντια σας, αριθμός ανάλογος και πάλι της σοβαρότητας του υπάρχοντος ορθοδοντικού προβλήματος.\nΜε την αόρατη ορθοδοντική είστε πλέον ικανοί να ισιώσετε τα δόντια σας ανεξαρτήτου ηλικίας ή επαγγέλματος και να αποκτήσετε αυτοπεποίθηση καθώς χαμογελώντας θα αποκαλύπτονται τα όμορφα ευθυγραμμισμένα δόντια σας!


Ο ΠΑΟΚ μας θύμισε πολλά. Η αγγλική TV… όχι και τόσα! - Onsports.gr\nΣτέλιος Μαρκάκης\t02 Δεκεμβρίου 2011, 12:08\nΟ ΠΑΟΚ μας θύμισε πολλά. Η αγγλική TV… όχι και τόσα!\nΩς άνθρωπος που την εποχή του Γουέμπλεϊ ήμουν σχεδόν εφτά χρονών και κάτι σα «γούρι» στα δημοσιογραφικά της Λεωφόρου, το μόνο που δεν έχω από ευρωπαϊκά ματς είναι οποιουδήποτε είδους… απωθημένα.\nΚαι συνεπώς, ούτε κάποιο λόγο να μην έχω χαρεί ειλικρινά και από την καρδιά μου για τη νίκη-πρόκριση του ΠΑΟΚ το βράδυ της Πέμπτης στο Γουάιτ Χαρτ Λέιν έχω! Το αντίθετο!\nΜπόρεσα και τη χάρηκα με όλη την καρδιά μου, διότι ήταν κατεξοχήν μάγκικη και παλικαρίσια. Χωρίς αντι-ποδόσφαιρο, υπό αντίξοες συνθήκες, ενάντια στις πιθανότητες και με φόντο μια εγγενή, πολύ μεγάλη ανισότητα, εξαιρετικά δυσμενή για την ελληνική ομάδα: στο κόστος των ομάδων, στο πρωτάθλημα που παίζουν, στο περιβάλλον εντός του οποίου διεξάγεται το πρωτάθλημα στο οποίο παίζουν…\nΔιότι η τηλεόραση δεν είναι κάτι που «συμπληρώνει» πλέον το ποδόσφαιρο. Είναι κάτι ΑΝΑΠΟΣΠΑΣΤΟ από το ποδόσφαιρο –και, δυστυχώς ή ευτυχώς- ο κύριος διαμορφωτής όχι μόνο της οπτικής αντίληψης που έχει το κοινό γι’ αυτό, αλλά και του συνειδησιακού υποβάθρου με το οποίο το αποτιμά και το ΚΡΙΝΕΙ. Και αυτό είναι πολύ σημαντικό –τόσο που ίσως το ξαναπιάσουμε μια μέρα ως θέμα…\n20 λεπτά πριν ΑΕΚ: Τα σκαλοπάτια για την… αρένα της Αγιά Σοφιάς (photos, video)\n32 λεπτά πριν Παναθηναϊκός: Αποφασισμένος ο Αρμενάκας


Ένα ντέρμπι, κάποιες αλήθειες και μια κυνική ματιά στον πάγκο… – AEK24HOURS.GR\nΈνα ντέρμπι, κάποιες αλήθειες και μια κυνική ματιά στον πάγκο…\nΙσόπαλο έληξε τελικά το παιχνίδι με τον Παναθηναϊκό στην Λεωφόρο. Ένας αγώνας που ουσιαστικά χαρακτηρίστηκε από το «φοβάται ο Γιάννης τη γάτα και η γάτα τον Γιάννη» βέβαια η παροιμία λέει το «θεριό», αλλά ομάδα που να έμοιαζε έτσι αγωνιστικά το βράδυ της Κυριακής στην Αλεξάνδρας απλά δεν υπήρχε.\nΔεν θα ασχοληθώ με την αγωνιστική ανάλυση του παιχνιδιού, άλλωστε αυτή έχει γραφτεί ήδη και μάλιστα από ανθρώπους με μεγαλύτερη γνώση, από εμένα, πάνω σε αυτά τα θέματα. Θα καταγράψω όμως κάποιες αλήθειες που αλίευσα από τα απόνερα που δημιούργησε το ντέρμπι, μάλιστα είναι τόσο αυτονόητα γνωστές σε όλους που γι’ αυτό δεν τις αναφέρει σχεδόν κανείς.\nΤο χορτάρι καθρέφτης\nΧιλιοειπωμένο από πολλούς μέσα σε μια χρονιά, ξεχασμένο από άλλους τόσους την περίοδο των μεταγραφών. Κάπως έτσι το ξέχασαν μάλλον και κάποια αδέλφια που αναρωτιόντουσαν το καλοκαίρι για το «που πάμε εμείς με αυτούς που έχουμε όταν οι άλλοι έχουν Εσιέν». Τελικά τον Γκανέζο δεν τον είδαμε ούτε σε αυτόν τον αγώνα αλλά δεν ξέρω αν το χειρότερο, για τον φίλαθλο του Παναθηναϊκού, είναι αυτό ή το γεγονός ότι ο αντικαταστάτης του είναι το στόπερ που είχε η ΑΕΚ στην χειρότερη ομάδα της ιστορία της. Στην απέναντι όχθη, εμείς οι φίλαθλοι της ΑΕΚ καμαρώνουμε για το δίδυμο στα χαφ που κατά την άποψη μου είναι, αν όχι το καλύτερο, σίγουρα ένα από τα καλύτερα στην κατηγορία.\nΤαλέντο-φιλότιμο σημειώσατε ένα\nΟ κατά τα άλλα συμπαθέστατος Κρισάντους δεν είναι φορ επιπέδου ΑΕΚ, από εκεί και πέρα όμως είναι ένας παίκτης που δεν του λείπει το φιλότιμο και η διάθεση, ότι μπορεί να δώσει σε ένα αγώνα εμένα τουλάχιστον με πείθει ότι το δίνει. Στη Λεωφόρο ο «Μάκης» έκανε ένα από τα καλύτερα του ματς με την φανέλα της ΑΕΚ και όμως μια βόλτα στα σχόλια των σόσιαλ μίντια και σάιτ μετά το ματς σε κάνει να πιστεύεις ότι ήταν ο χειρότερος παίκτης της ομάδας. Σε πολύ λίγα θα δεις να γράφεται κάτι για τον Βάργας που για μένα ήταν η παραφωνία της ομάδας. Μπορεί να είναι νόμος το ότι στη σύγκριση μεταξύ ταλέντου και φιλότιμου το ταλέντο κερδίζει και να τον ασπαζόμαστε, αυτό όμως δεν πρέπει να μας κάνει να ξεχνάμε πως και ο ταλαντούχος και ο φιλότιμος από την στιγμή που φορούν την κιτρινόμαυρη την ίδια στήριξη χρειάζονται.\nΗ επίθεση νοστιμεύει μια ομάδα\nΗ Ένωση στο συγκεκριμένο χρονικό μομέντουμ έχει την χαρά να έχει μια πολλά υποσχόμενη άμυνα, η οποία θωρακίζεται από ένα εξαιρετικό ζευγάρι στα χαφ και μια τετράδα ποδοσφαιρικών καλλιτεχνών (ναι και ο καλος Μπαρμπόσα τέτοιος είναι) στην μεσοεπιθετική της γραμμή. Παρόλα αυτά ένα ακόμη ντέρμπι πέρασε χωρίς η ομάδα να δείξει πράγματα στο επιθετικό κομμάτι, μπορεί η απουσία σοβαρού επιθετικού να είναι μια δικαιολογία, αλλά η πραγματικότητα είναι ότι η ομάδα δεν είναι καλά δουλεμένη σε αυτόν τον τομέα. Αποτέλεσμα αυτού είναι η ομάδα, ενώ στέκεται καλά να μοιάζει άνοστη κάτι που εύχομαι να διορθώσει ο νέος προπονητής, βοηθούμενος από την διοίκηση την περίοδο του Ιανουαρίου.\nΤα μάτια στον πάγκο\nΘετικό το πρόσημο στην αξιολόγηση του νέου προπονητή, ο οποίος μπορεί με την είσοδο του Κορδέρο να μείωσε μεν τις πιθανότητες να πάρει τον αγώνα, αλλά νομίζω ότι ακολούθησε τον χρυσό κανόνα που λέει ότι «αγώνα που δεν μπορείς να πάρεις φροντίζεις και να μην τον χάσεις». Στην τελική οικονομία του πρωταθλήματος ο βαθμός στην έδρα του βασικού σου αντιπάλου, για την δεύτερη θέση, μπορεί να φανεί πολύτιμος. Μιλάω για δεύτερη θέση γιατί κακά τα ψέματα αυτός είναι πια ο στόχος της ομάδας, εκτός και αν ο Ολυμπιακός και το γύρω του σύστημα ντυθούν Άγιος Βασίλης και καλικατζαράκια και αρχίσουν τα δώρα.


Φτηνά ξενοδοχεία σε Ρόδος από 23€ | Hotels.com\nΥπάρχουν πολλοί τρόποι, για να απολαύσετε την οικογενειακή αυτή πόλη (Ρόδος) χωρίς να ξοδέψετε πολλά. Για παράδειγμα, ίσως να θέλετε να φορέσετε τα παπούτσια πεζοπορίας σας, να πάρετε έναν χάρτη και να τριγυρίσετε σε μια περιοχή αυτού του προορισμού όπου τα λεφτά δεν μετράνε και τόσο. Οι ταξιδιώτες σε αυτόν τον προορισμό (Ρόδος) λατρεύουν τις ιστορικές τοποθεσίες, τα εστιατόρια και τις παραλίες, που είναι εξαιρετικοί τρόποι για να γνωρίσετε τη γύρω περιοχή. Βγάλτε μια φωτογραφία εδώ (Λιμάνι της Ρόδου και Παραλία 'Ελλη) για υπέροχες αναμνήσεις χωρίς να καταξοδευτείτε. Η ευρεία γκάμα μας οικονομικών ξενοδοχείων καθιστά αυτόν τον προορισμό (Ρόδος) πολύ δημοφιλή για τους ταξιδιώτες που δεν θέλουν να ξοδέψουν πολλά, οι οποίοι αναζητούν αξέχαστες διακοπές. Η Hotels.com διαθέτει 126 φθηνά ξενοδοχεία σε αυτόν τον προορισμό (Ρόδος), οπότε σίγουρα θα βρείτε αυτό που καλύπτει τις ανάγκες σας!\n• Δωρεάν καμπάνες στην παραλία • Δωρεάν WiFi • Καφετέρια • Ξαπλώστρες παραλίας • Κήπος


Πώς να διορθώσετε τη συσκευή απόδοσης που έχει χαθεί Σφάλμα στα Windows 7, 8 και 10;\nΤο λάθος "η συσκευή απόδοσης έχει χαθείΕμφανίζεται όταν παίζετε Overwatch. ενώ στα μέσα του παιχνιδιού, η εφαρμογή αποτυγχάνει να αποδώσει το παιχνίδι σας. Αυτό το σφάλμα σημείωσε άνοδο στα τέλη του 2017 και είναι ένα από τα θανατηφόρα λάθη λόγω των οποίων χάσατε τους πόντους SR. Δεν μπορείτε να συνδεθείτε ξανά εντός του απαιτούμενου χρονικού διαστήματος κατά τη διάρκεια ενός αγώνα και να αντιμετωπίσετε την απώλεια πόντων.\nΑυτό το σφάλμα ήταν μεγάλο και αναγνωρίστηκε από όλους τους ηθοποιούς (δηλαδή Blizzard, NVIDIA, AMD κ.λπ.). Οι διορθώσεις για αυτό το σφάλμα είναι αρκετά απλές. Είναι μια βελόνα σε άχυρα για να καταλάβω, αλλά μόλις το κάνετε, σίγουρα είναι ένα κομμάτι κέικ. Ρίξτε μια ματιά παρακάτω!\nΛύση 1: Έλεγχος εφαρμογών που εκτελούνται\nΗ πρώτη λύση είναι η απλούστερη. πρέπει να ελέγξετε τις εφαρμογές που εκτελούνται στο παρασκήνιο και να δείτε εάν προκαλούν το πρόβλημα. Οι εφαρμογές παρασκηνίου μοιράζονται τους πόρους της CPU σας με την εφαρμογή που εκτελείτε στο προσκήνιο. Σε αυτήν την περίπτωση, η εφαρμογή προσκηνίου σας είναι Overwatch. Εάν το παιχνίδι μπήκε σε έναν αγώνα πόρων με οποιαδήποτε άλλη εφαρμογή, μπορεί να αποτύχει να συνεχίσει να τρέχει και να δίνει τα γραφικά.\nΠατήστε Windows + R, πληκτρολογήστε "taskmgrΣτο πλαίσιο διαλόγου και πατήστε Enter.\nΜόλις μεταβείτε στη διαχείριση εργασιών, μεταβείτε στην καρτέλα "Διαδικασίες"Και δείτε όλες τις" επιπλέον "εφαρμογές να εκτελούνται. Για παράδειγμα, εάν χρησιμοποιείτε το Google Chrome, ενδέχεται να καταναλώνει πολλούς πόρους CPU.\nΤέλος όλες οι διαδικασίες παρασκηνίου και διασφαλίζουν ότι εκτελείται μόνο το Overwatch. Κλείστε τον διαχειριστή εργασιών και δοκιμάστε να ξεκινήσετε το παιχνίδι. Βεβαιωθείτε ότι δεν τερματίζετε σημαντικές υπηρεσίες της Microsoft.\nΥπόδειξη: Σημειώθηκε επίσης ότι το "alt-tabbing" το παιχνίδι με άλλες εφαρμογές ενεργοποίησε την κατάσταση σφάλματος, οπότε αποφύγετε να το κάνετε μόλις ξεκινήσετε να παίζετε.\nΛύση 2: Έλεγχος PSU και απενεργοποίηση Overclocking\nΜια άλλη επιδιόρθωση που φαινόταν να λειτουργεί για πολλούς χρήστες ήταν η απενεργοποίηση του overclocking των επεξεργαστών τους. Το overclocking επιτρέπει στον επεξεργαστή σας να εκτελεί σύντομες δυνατές ριπές επεξεργασίας για να αποκτήσει περισσότερη ισχύ επεξεργασίας. Αυτό συνεχίζεται μέχρι να φτάσει το κατώφλι της θερμοκρασίας στην οποία ομαλοποιείται. Φαίνεται ότι το overclocking της CPU ή της GPU μπορεί να προκαλέσει την κατάσταση σφάλματος.\nΣε ορισμένες περιπτώσεις, underclocking οι ενότητες φάνηκαν να κάνουν το τέχνασμα. Παράξενο, σωστά;\nΈνα άλλο σημείο που πρέπει να λάβετε υπόψη είναι το PSU σας. Το PSU (μονάδα τροφοδοσίας) μετατρέπει το εναλλασσόμενο ρεύμα σε ρυθμιζόμενη ισχύ χαμηλής τάσης για τη λειτουργία εσωτερικών εξαρτημάτων του υπολογιστή σας. Εάν το PSU δεν λειτουργεί σωστά ή δεν υπάρχει αρκετή ισχύ για την GPU σας, το παιχνίδι ενδέχεται να αποτύχει και το μήνυμα σφάλματος θα εμφανιστεί.\nΒεβαιωθείτε ότι το PSU έχει αρκετή ισχύς έξοδος για τροφοδοσία όλου του υλικού στο σύστημά σας. Ειδικά όταν η GPU παίρνει ένα πλήρες φορτίο του παιχνιδιού.\nΒεβαιωθείτε ότι όλα τα καλώδια τροφοδοσίας είναι σωστά προσαρτημένο σε όλες τις άλλες ενότητες.\nΛύση 3: Έλεγχος της υπηρεσίας SuperFetch\nΤο SuperFetch προφορτώνει τις περισσότερες από τις χρησιμοποιημένες εφαρμογές σας στην κύρια μνήμη, όχι μόνο βάσει των προτύπων χρήσης σας, αλλά και όταν τις χρησιμοποιείτε. Έχει δύο σκοπούς. μειώνει το χρόνο που απαιτείται για την εκκίνηση και διασφαλίζει ότι η εφαρμογή που ανοίγετε συχνά φορτώνεται πιο αποτελεσματικά. Παίρνει επίσης το χρονοδιάγραμμα σε ισχύ και αναλύει τα μοτίβα χρήσης σας για να προσαρμοστεί. Η Overwatch δήλωσε επίσημα ότι για να λειτουργήσει σωστά το παιχνίδι, το SuperFetch πρέπει να είναι ενεργοποιημένο και να λειτουργεί.\nΜόλις βρεθείτε σε υπηρεσίες, πλοηγηθείτε σε όλη τη λίστα μέχρι να βρείτε "SuperFetch". Κάντε δεξί κλικ και επιλέξτε Ιδιότητες.\nΟρίστε τον τύπο εκκίνησης ως "Αυτόματο"Και κάντε κλικ στο"Αρχή"Εάν η διαδικασία δεν εκτελείται ήδη.\nΤύπος Ισχύουν για αποθήκευση αλλαγών και έξοδο. Τώρα ελέγξτε αν το Overwatch εκτελείται όπως αναμένεται και δεν παρουσιάζει σφάλμα.\nΛύση 4: Διαμόρφωση ρυθμίσεων GPU\nΈνας άλλος τρόπος για να δοκιμάσετε πριν ενημερώσετε τα προγράμματα οδήγησης είναι να τροποποιήσετε τις ρυθμίσεις GPU. Το κύριο ζήτημα για το οποίο παρουσιάζεται αυτό το σφάλμα στην πρώτη θέση είναι λόγω των προγραμμάτων οδήγησης GPU. Η υποβάθμιση / αναβάθμιση της GPU απαιτεί πολύ χρόνο και υπομονή.\nΕλέγξτε τις ρυθμίσεις GPU και δοκιμάστε να αλλάξετε ορισμένες ρυθμίσεις ανάλογα με το υλικό σας. Για παράδειγμα, μπορείτε να γυρίσετε Απενεργοποίηση GPU εάν χρησιμοποιείτε AMD ή απενεργοποιείτε τη σταθεροποίηση εικόνας. Εξαρτάται εξ ολοκλήρου από το υλικό που χρησιμοποιείτε και τις προδιαγραφές.\nΛύση 5: Επαναφορά / Ενημέρωση προγραμμάτων οδήγησης γραφικών\nΌπως αναφέρθηκε προηγουμένως, η απόλυτη λύση που λειτουργεί σχεδόν όλες οι περιπτώσεις είναι υποβάθμιση προγραμμάτων οδήγησης γραφικών. Φαίνεται ότι η ενημέρωση των προγραμμάτων οδήγησης έφερε απροσδόκητα σφάλματα στη λειτουργία και ανάγκασε το Overwatch να σταματήσει στα μέσα του παιχνιδιού. Για να το διορθώσετε, μπορείτε είτε να ενημερώσετε τα προγράμματα οδήγησης γραφικών στην πιο πρόσφατη έκδοση (ενημερώνουμε επειδή κατασκευαστές όπως η AMD κυκλοφόρησαν μια ειδική ενημέρωση για να διορθώσουν αυτό το ζήτημα) ή υποβαθμίστε τα προγράμματα οδήγησης σε προηγούμενη έκδοση.\nΠριν από την αναβάθμιση ή την υποβάθμιση, μπορούμε να δοκιμάσουμε να εγκαταστήσουμε τα προεπιλεγμένα προγράμματα οδήγησης και να δούμε αν αυτό επιλύει το πρόβλημα.\nΛήψη και εγκατάσταση του βοηθητικού προγράμματος Απεγκατάσταση προγράμματος οδήγησης οθόνης.\nΜετά την εγκατάσταση Απεγκατάσταση προγράμματος οδήγησης οθόνης (DDU), εκκινήστε τον υπολογιστή σας στο λειτουργία ασφαλείας.\nΑφού εκκινήσετε τον υπολογιστή σας σε ασφαλή λειτουργία, ξεκινήστε το DDU που μόλις εγκαταστήσαμε.\nΜετά την εκκίνηση της εφαρμογής, ορίστε την πρώτη επιλογή "Καθαρίστε και επανεκκινήστε". Στη συνέχεια, η εφαρμογή θα απεγκαταστήσει αυτόματα τα εγκατεστημένα προγράμματα οδήγησης και θα επανεκκινήσει ανάλογα τον υπολογιστή σας.\nΕκκινήστε τον υπολογιστή σας σε κανονική λειτουργία, πατήστε Windows + R, πληκτρολογήστε "mscΣτο πλαίσιο διαλόγου και πατήστε Enter. Πιθανότατα θα εγκατασταθούν τα προεπιλεγμένα προγράμματα οδήγησης. Εάν όχι, κάντε δεξί κλικ σε οποιοδήποτε κενό διάστημα και επιλέξτε "Σάρωση για αλλαγές υλικού”.\nΑυτό το βήμα θα εγκαταστήσει τα προεπιλεγμένα προγράμματα οδήγησης στον υπολογιστή σας. Τώρα δοκιμάστε τρέχει Overwatch και δείτε αν εξακολουθεί να εμφανίζεται η κατάσταση σφάλματος. Εάν ναι, συνεχίστε με τα επόμενα βήματα.\nΤώρα υπάρχουν δύο επιλογές. Είτε μπορείτε να αναζητήσετε στο διαδίκτυο το πιο πρόσφατο / παλαιότερο πρόγραμμα οδήγησης που είναι διαθέσιμο για το υλικό σας από το ιστότοπος κατασκευαστή όπως NVIDIA κ.λπ. (και να εγκαταστήσετε χειροκίνητα) ή μπορείτε να το αφήσετε Τα Windows εγκαθιστούν την ίδια την πιο πρόσφατη έκδοση (αναζήτηση για ενημερώσεις αυτόματα).\nΘα ρίξουμε μια ματιά στην εγκατάσταση χειροκίνητα. Κάντε δεξί κλικ στο υλικό σας και επιλέξτε "Ενημέρωση προγράμματος οδήγησης". Επίλεξε το πρώτη επιλογή «Περιηγηθείτε στον υπολογιστή μου για λογισμικό προγράμματος οδήγησης». Επιλέξτε το πρώτη επιλογή εάν ενημερώνετε αυτόματα.\nΞεφυλλίζω στο πακέτο προγραμμάτων οδήγησης που μόλις εγκαταστήσατε και τερματίσατε εντελώς τον υπολογιστή σας πριν τον εκκινήσετε ξανά. Τώρα ελέγξτε αν αυτό επιλύει την κατάσταση σφάλματος.\nΥπόδειξη: Μπορείτε επίσης να εκτελέσετε το Windows Update από τις Ρυθμίσεις και να δοκιμάσετε να ελέγξετε για τυχόν διαθέσιμες ενημερώσεις για τον υπολογιστή σας.